Niyə hamı Fransanın birinci ledisindən danışır? - BBC Azərbaycanca\nNiyə hamı Fransanın birinci ledisindən danışır?\nImage caption Deyilənlərə görə, Brigitte Macron hər həftə 150 məktub alır\n"Ölkə başçısının xanımının dövlət fondlarından maddi dəstək alması üçün heç bir səbəb yoxdur," fransalı fəal və rəssam Thierry Paul Valette yazır.\nValette, iki həftə ərzində 270 mindən çox insanın imza atdığı petisiyanın yaradıcısıdır. Burada göstərilir ki, Fransanın yeni liderinin xanımının "Birinci Ledi" kimi rəsmi vəzifəsi yoxdur.\nFransa konstitusiyasına əsasən, prezidentin xanımı (və ya əri) heç bir rəsmi status daşımır. Bununla belə, Yelisey Sarayında onlara bir və ya iki köməkçi və təhlükəsizlik işçiləri verilir.\nMüəlliməlikdən Fransanın birinci xanımlığına - Brigitte Trogneux\nEmmanuel Macron: qələbənin 5 səbəbi\nOnlar eləcə də, həyat yoldaşlarını rəsmi mərasimlərdə müşayiət etməli və xeyriyyə işləri ilə məşğul olmalıdırlar.\nBəzi fransızlar isə Brigitte Macron-a vəzifə təyin edilməsi uğrunda çalışırlar.\nSeçki kampaniyası əsnasında verdiyi bir televiziya müsahibəsində Emmanuel Macron bildirmişdi ki, seçildiyi təqdirdə həyat yoldaşı ondan Birinci Ledi rolunun təsis edilməsini istəyib.\n"Onun öz səsi (Brigitte Macron) və nə etmək istədiyi barədə seçimi olacaq", o, aprel ayında TF1 kanalına deyib.\n"Mən Fransadakı riyakarlıqdan yayınmaq istəyirəm... Əgər insan səninlə yaşayırsa, onun rolu olmalıdır və bu rol tanınmalıdır."\nImage caption Emmanuel və Brigitte prezident kampaniyası ərəfəsində fotoqraflara gülümsəyirlər\nO, xanımının dövlət büdcəsindən məvacib almayacağını da dilə gətirmişdi.\nFəqət, Macron-n tənqidçilərinin yaratdığı bu səs-küyün səbəbi elə "riyakarlıqdır".\nKampaniyası zamanı Macron, nepotizmə son qoyacağını vəd etmişdi.\nOnun mühafizəkar rəqibi François Fillon-un adı xanımı ilə bağlı qalmaqalda çəkilmişdi.\nImage caption François Fillon-un xanımı Penelope qarışdığı qalmaqal, Macron-u nepotizm ilə bağlı vəd verməyə məcbur etmişdi\nZənn edilir ki, xanım Fillon-un az və ya heç bir iş müqabilində qazandığı yüz minlərlə avro ərinə prezidentlik bahasına başa gəlib.\nİctimai qınaqdan ilhamlanan Macron, siyasətçilərə ailə üzvlərini işə götürmək qadağası tətbiq edəcəyini bildirmişdi.\n"Mənim etdiyimi yox, dediyimi et," fransalı siyasətçi Thierry Mariani keçən ay Twitter hesabında yazıb.\nFillon-n müttəfiqi bu tvitini xanım Macron-un əldə edəcəyi rəsmi status və büdcə ilə bağlı söhbətlərlə əlaqəli yazıb.\nBrigitte Macron, həm ölkəsində, həm də dünyada diqqət mərkəzindədir.\nFotonun müəllifi AFP/ Getty Images\nImage caption Brigitte Macron iyul ayında Elisey Sarayında pop-ulduz Rihanna-nı qarşılayıb\n"Fransızlar prezident kimi kişi seçsələr də, Yelisey Sarayında yaşayan cütlükdür," Voici jurnalı yazıb.\nƏri may ayında prezident seçildikdən sonra, səhnəyə çıxarkən kütlələr onu səsləyirdi: "Brigitte! Brigitte! Brigitte!"\nDəb jurnallarında isə o, əynində ərinin adı yazılan köynəklərlə çıxırdı.\n"Bizim yeni dəb sevdamız," Elle jurnalı yazıb.\nLakin əri ilə arasındakı 24 illik yaş fərqinə görə də Brigitte az qınanılmayıb.\nPetisiyasında Valette, tənqidin şəxsi olmadığını önə çəkir.\n"Biz, Birgitte Macron-a qarşı bütün seksual hücumları pisləyirik və onun qabiliyyətindən şübhə duymuruq,"o yazıb.\nFransız mediasına əsasən, qeyri-rəsmi Birinci Ledi həftədə 150 məktub alır. Yeni işçilər ona bu işdə kömək ola bilər.\nMaaş haqqında heç bir məlumat olmasa da, xanım Macron, işçilər və onun xərcləri üçün maddi vəsait ala bilər.\nDigər bir arqument isə, bununla yeni işlərin yaranacağı fikridir.\nImage caption Birləşmiş Ştatlarda Obamalara tez- tez "Birinci Ailə" kimi müraciət olunurdu.\nBrigitte Vanity Fair jurnalına deyib ki, o, ərinin vəzifəsi vasitəsilə "fiziki məhdudiyyətli insanlar və onların ailələrinin həyatını dəyişmək" istəyir.\nPrezidentin məşhurluğu isə aşağı düşüb (son sorğuya əsasən, 36 faiz insan ondan razıdır). Tənqidçilər onun xanımı vasitəsilə imicini yaxşılaşdırmağa çalışdığını deyirlər.\nBəziləri onları ABŞ modelini təlqin etməkdə günahlandırır. Xanım Macron-u, xüsusilə də əri Ağ Evdə prezident olduğu müddətdə aktiv rolu ilə fərqlənən Michelle Obama ilə müqayisə edirlər.\nHalbuki, Amerikada da Birinci Ledi vəzifəsi rəsmi deyil.\n"Bu heç bir məna vermir və yeni bir şey də yoxdur," siyasi təhlilçi Olivier Rouquan RMC radiosuna deyib.\nO iddia edir ki, Xanım Macron sələflərindən artıq imicə sahib deyil.\nO, Yvonne de Gaulle və Claud Pompidou kimi mühüm ictimai fiqur xanımları misal çəkib.\nFotonun müəllifi AFP / Getty Images\nImage caption Keçmiş prezident Francois Hollande ilə partnyoru Valerie Trierweiler arasındakı münasibət, o prezident olarkən ortaya çıxmışdı\n"Birinci xanım statusunun qanuniləşdirilməsini anlamıram. Bunun heç bir demokratik əhəmiyyəti yoxdur," o deyib.\n"Biz, prezident cütlük seçməmişik."\nMacron-un sələfinin bu barədə tamamilə fərqli profili var idi.\nJurnalist Valerie Trierweiler prezident François Hollande ilə ailə qurmayıb. Onların münasibəti eşq macərası kimi başlayıb və Cənab Hollande hələ prezident ikən ayrılıblar. Sonra isə Xanım Trierweiler, şəxsi həyatı haqqında ətraflı məlumat verən avtobioqrafik kitab yazır.\nDaha əvvəlki prezident Nicolas Sarkozy-nin prezidentlik müddəti ərzində iki xanımı olub.\nSarkozy və xanımı Cecilia o, prezident seçildikdən az müddət sonra boşanmışdı. Az keçmədən prezident, ifaçı və model Carla Bruni ilə tanış olub evlənmişdi. Xanım Bruni-nin adı Forbes jurnalının dünyanın 50 ən güclü qadını siyahısına düşmüşdü (2010-u ildə bu siyahıya Michelle Obama başçılıq edib).\nImage caption Nicolas Sarkozy-n ikinci xanımı Carla Bruni dünyanın 50 ən güclü qadını arasında olub\nİctimaiyyətin tələbi ilə Fransa hökuməti, Brigitte-in rəsmi Birinci Ledi titulu və şəxsi büdcəsi ilə bağlı cavab verməlidir.\nLakin Yelisey Sarayı bu barədə heç bir rəsmi açıqlama verməyib.\nFransa: "Birinci xanım" vəzifəsi əleyhinə onlayın petisiya\nƏksəriyyət, qarşıdakı bir neçə gün ərzində təqdim ediləcək "şəffaflıq məruzəsini" gözləyir ki, əri prezident olduğu müddətdə xanım Macron-un nə vəzifə daşıyacağı aydın olsun.\nVideo Fransa: "Birinci Ledi" vəzifəsi əleyhinə onlayın petisiya


Eldar Mahmudov Rabitə Nazirliyində “obşak” qurubmuş - İfşa - Azinforum.az İnformasiya Portalı\nAna səhifə / Siyasət / Eldar Mahmudov Rabitə Nazirliyində “obşak” qurubmuş – İfşa\nEldar Mahmudov Rabitə Nazirliyində “obşak” qurubmuş – İfşa\n“Rabitə çetesi” MTN üçün yığılan pulları necə bölürmüş?; MTN-lə rüşvət əlaqələrində açar rolu oynamış Vidadi Zeynalovun şok ifadəsi yayıldı; telefon şantajının qurbanlarından alınan pullar məhz Rabitə Nazirliyində toplanıb, sonra isə generallara ötürülüb\nNoyabrın 13-də Rabitə və Yüksək Texnologiyalar Nazirliyindəki (bundan sonra qısa olaraq Rabitə Nazirliyi yazacağıq – “YM”) həbslərin bir ili tamam oldu.\nBir il əvvəl nazirliyin aparat rəhbəri Vidadi Zeynalov da daxil olmaqla, “Aztelekom” MMC-nin sabiq baş direktoru M.Məmmədov, “Bakı Telefon Rabitəsi” İstehsalat Birliyinin sabiq rəhbəri B.Hüseynov, “Bakı Telefon Rabitəsi” İstehsalat Birliyinin baş mühasibi A.Mustafayev, “AzİnTelekom” MMC-nin sabiq baş direktoru C.Cəfərov, “Azərpoçt” MMC-nin sabiq baş direktoru Q.Bəybalayev, “Optik Rabitə, Tikinti və Quraşdırma” MMC-nin baş mühasibi S.Hümbətov, həmçinin E.Məmmədov, “Bakı Telefon Rabitəsi” İstehsalat Birliyinin Nizami telefon qovşağının sabiq rəisi F.Seyidov və həmin birliyin baş mühasibi R.Məmmədov, “Bakı Rabitə Təmir Tikinti” və “Təmir Təchizat Servis” MMC-lərinin direktoru B.Vəliyev, “Optik Qurğular” İdarəsinin rəisi N.Məmmədov və “Aztelekom” MMC-nin baş mühasibi O.Rüstəmov həbs ediliblər. Bu həftə isə V.Zeynalovun və daha bir neçə nəfərin mühakiməsi başlanmalıdır.\nMəhkəmə ərəfəsi Rabitə Nazirliyinin həbsdəki əməkdaşlarının, eləcə də həmin dalğada nazir vəzifəsindən qovulan Əli Abbasovun MTN generallarına hər ay külli miqdarda rüşvət verilməsi barədə məlumatlar yenidən çoxalıb. Hələ MTN və Rabitə Nazirliyində həbslər başlayanda belə xəbərlər vardı ki, məsələn, Eldar Mahmudov hansısa kompromatlar əsasında qorxaq məmur kimi tanınan Əli Abbasovdan hər ay 10 milyon manat alıb. Hətta nazirlikdə kadrları belə vəzifəyə ya Eldar Mahmudov təyin edib, ya da onun razılığı alınaraq təyin olunub.\nBundan başqa, təsdiqləndi ki, Rabitə Nazirliyinin bütün avadanlıqları, rabitə xətləri MTN bandasının ixtiyarında olub. Buradan iş adamlarını, vəzifəli şəxsləri dinləmək və şantaj etmək üçün istifadə olunub.\nİndi isə bu rüşvət əlaqələrində açar rol oynamış V.Zeynalovun ifadəsi yayılıb. “Trend”in məlumatına görə, V.Zeynalov istintaqa ifadəsində işlədiyi nazirliyin inzibati binasındakı xidməti otağında ləğv edilmiş MTN-in Mütəşəkkil Transmilli Cinayətkarlıqla Mübarizə İdarəsinin rəisi, hazırda həbsdə olan general Sübahir Qurbanova fəaliyyətlərinin himayə edilməsi üçün 01.01.2011-ci il tarixdən 2015-ci ilin oktyabr ayına kimi hər ay 100.000 ABŞ dolları olmaqla, həmin dövrün məzənnəsi ilə ümumilikdə 3.047.000 (üç milyon qırx yeddi min) manat verib. Bununla yanaşı, o, həmçinin MTN-in Monitorinq Mərkəzinin rəisi general Teymur Quliyevə 01.07.2013-cü il tarixdən 08.10.2015-ci il tarixə kimi hər ay 50.000 ABŞ dolları olmaqla həmin dövrün məzənnəsi ilə ümumilikdə 1.158.000 (1 milyon 158 min) manat rüşvət verib.\nHəm əvvəl, həm də indi MTN-ə bu “rüşvətin” niyə verildiyi haqda tutarlı izahat yoxdur. Sadəcə, “verilib” deyilir. Amma niyə?\n“Yeni Müsavat”ın məlumatına görə, ortada klassik anlamda heç bir rüşvət yoxdur. Xatırlayırsınızsa, V.Zeynalov həbsinin ilk günündən vəkili vasitəsilə az qala yalvarırdı ki, onun adını MTN işi ilə əlaqələndirməsinlər. Çünki Əli Abbasov, V.Zeynalov və digərləri yaxşı bilirdi ki, MTN çetesi ilə əlaqələri üzə çıxarsa, onları daha ağır tale gözləyəcək. Amma məlumdur ki, iqtidar MTN-in Rabitə Nazirliyindəki əlaqələrini deşifrə etmişdi və bu səbəbdən də orada da ciddi təmizləmə aparıldı.\nMəlumata görə, E.Mahmudov heç vaxt Əli Abbasovu və ona tabe olan işçiləri incitməyib, əksinə, onlara böyük etibar edərək “obşak” üçün pul yığımını Rabitə Nazirliyinə həvalə edib. Belə görünür ki, bu adam da məhz V.Zeynalov olub. Belə ki, MTN-in telefon şantajının qurbanları olanlardan alınan pullar məhz Rabitə Nazirliyində “yuyulub”, daha doğrusu, burada toplanıb.\nŞantaja və ya hədə-qorxuya məruz qalanlar onlardan tələb olunun məbləği həmişə diqqətdə olan MTN-ə yox, birbaşa pulla işləyən, dolu çantalarla nazirliyə girilməsinin adi hal olduğu Rabitə Nazirliyinə ötürüblər. Həmin pullar isə sonradan “işgüzar iş üçün” Rabitə Nazirliyinə gələn MTN generallarına verilib. Əgər belə olmasaydı, Rabitə Nazirliyindəki dəstə ələ keçəndə, məsələn, Tağı Əhmədov kimi hədə-qorxuya məruz qaldıqlarını bildirər, mənimsənilən milyonları MTN generallarına “yükləyə” bilərdilər.\nHeç şübhə yoxdur ki, “rabitə çetesi” bu işbirliyindən MTN-dəki generallar kimi milyonlar qazanıb… Eldar Mahmudovun qurduğu “obşak” sayəsində…\nÖncəki Deputatla ustalar arasında borc qalmaqalı davam edir\nNövbəti Hadı Rəcəbli Lənkəranda özünə heykəl qoydurub


SOCAR-ın müstəqil reytinqinin yaxşılaşdırılması gözlənilən idi - İki sahil\n28 fevral 2020 04:04 Bütün xəbərlər Haqqımızda Əlaqə\nBu sözləri SOCAR-ın ictimaiyyətlə əlaqələr və tədbirlərin təşkili idarəsinin rəis müavini İbrahim Əhmədov deyib.\n“Çünki ötən illərdə şirkət ölkə daxilində və xaricdə həyata keçirdiyi bir çox böyük layihələri uğurla başa çatdırıb. Daha əvvəl həmin layihələrə vəsait cəlb olunurdusa, artıq onlar kapital xərc tələb etmir. “SOCAR Polymer”, SOCAR Karbamid, TANAP, “Star” neft emalı zavodu kimi layihələr artıq işləkdir və gəlir gətirməyə başlayıb. SOCAR həm də son illərdə, ölkəmizdəki təbii köhnələn yataqlarda işlədiyinə baxmayaraq, neft-qaz hasilatının səviyyəsini sabitləşdirməyə də nail olub. Buna görə SOCAR-ın ümumi borcu, planlaşdırıldığı kimi azalmaqdadır və bu tendensiya qarşıdakı illərdə davam edəcək”, - deyə o bildirib.\nQeyd edək ki, “Moody’s” beynəlxalq reytinq agentliyi SOCAR-ın kredit reytinqini “B1” səviyyəsində təsdiq edib. //AZƏRTAC


Onlara yaxınlıqdakı vaqonlarda yaşamaq təklif olunur.\nBakı Beynəlxalq Avtovağzalının yaxınlığında yaşayan məcburi köçkünlər burdan köçürülür. Köçürülməyə ərazidə inşa olunacaq «Avtovağzal» metrostansiyasının həmin yerdən keçməsi səbəb olub. Evləri sökülən sakinlər isə deyirlər ki, onlara yaxınlıqdakı vaqonlarda yaşamaq təklif olunur. Ağdamdan köçkün düşmüş Namiq Balayev və digər məcburi köçkünlər AzadlıqRadiosuna bunları deyirlər:\nBİZİ ZORLA EVİMİZDƏN ÇIXARIRLAR\n- 996-cı ildən biz burada yaşayırıq. Çadırda, dəmir vaqon qoyub yaşamışıq. Qəpik-qəpik pul yığıb zülmlə özümüzə ev tikmişik. İndi gündə gəlib deyirlər ki, təcili burdan çıxmalısınız. Amma hara çıxmalıyıq, bunu deyən yoxdur. Prezident Aparatına, Nazirlər Kabinetinə müraciət etmişik. Bizim səsimizə səs verən yoxdur.\n- Qışın günündə bu körpələri hara aparaq? Evimizin yükünü hara yığaq? Deyirlər ki, vaqonda yaşamalısınız. Özləri heç bir gün də orda yaşamazlar. Nə bizə bir sənəd, nə bir kağız verirlər. Bizi zorla evimizdən çıxarırlar.\n- Bunlar bizim prezidentə, Mehriban Əliyevaya, Qaçqınlarla İş üzrə Dövlət Komitəsinin sədri Əli Həsənova göndərdiyimiz müraciətlərdir. Bu da həmin məktubların ünvanı üzrə çatdığını təsdiqləyən qəbzlərdir. Bir dəfə də olsun bizimlə maraqlanmayıblar.\nAğgül Əliyeva hazırda vaqonda yaşayır\nƏsasən məcburi köçkün ailələrinin məskunlaşdığı bu ərazidə 70-dən çox ev var. İlkin mərhələdə 12 ailəyə söküntü ilə bağlı Bakı Metropoliteni tərəfindən yazılı bildiriş verilib. Növbəti mərhələdə isə digər evlərə bildirişlər veriləcək. Evləri sökülən ailələrdən biri kirayədə, digəri isə əvvəlcədən hazırlanmış vaqonda məskunlaşıb. Ağgül Əliyeva hazırda vaqonda yaşayır:\nDEDİLƏR Kİ, EVİN SÖKÜLMƏLİDİR\n- Mən işdə idim. Gəldim gördüm qapımı açıblar. Dedilər ki, evin sökülməlidir. Mən də məcbur olub, yığılmışam bura. Burda ki, nə qaz var nə də peç yandırmaq olur. Elə ki, işıqlar söndü. Soyuqdan donuruq. Yaşamaq mümkün deyil.\nSakinlərə evlərinin sökülməsi müqabilində kompensasiya ödənilməsi nəzərdə tutulmayıb. Onlar üçün vaqonda hər ailəyə bir otaq hazırlanıb.\nQaçqınlarla və Məcburi Köçkünlərlə İş üzrə Dövlət Komitəsinin məcburi köçkünlərin köçürülməsi işini icra edən rəsmisi özünü təqdim etməsə də, sakinlərlə razılaşmadı. O deyir ki, köçkünlər vaqonlarda müvəqqəti yaşayacaqlar. Sakinlər üçün dövlət müasir standartlara uyğun mənzillər tikir. Hələ mənzillər hazır olmadan söküntü işlərinin aparılmasını isə belə izah edir:\nONLAR ÜÇÜN AYRICA BİNA İNŞA OLUNUR\nDövlət rəsmisi deyir ki, köçkünlər vaqonlarda müvəqqəti yaşayacaqlar\n- Layihələşdirmə, sakinlərin siyahıya alınması - bu işlər paralel həyata keçirilməlidir. Vəsait çatışmazlığına görə belə alındı. Amma bu vaqonlarda onlar müvəqqəti yaşayacaqlar. Onlar üçün ayrıca bina inşa olunur, 5-6 aya təhvil veriləcək.\nSakinlərdən biri dövlət rəsmisinin sözlərini davam etdirməyə imkan vermədi:\n- Vəsait çatışmırdısa nəyə lazım idi bu qədər xərc çəkib, bu vaqonları hazırlamaq? Əsas bizi evlərimizdən çıxarmaqdır. Gah deyirlər bir ilə evlər hazır olacaq, gah deyirlər 6 aya. Amma üç ildir eyni avazı eşidirik.\nBakı Metropoliteni Idarəsi «Müşfiq», «Cavadxan», «Avtovağzal» adlanacaq yeni metro stansiyalarının tikintisinə hazırlıq işləri aparır. «Müşfiq» stansiyası «Azadlıq» stansiyasından sonra gələcək, «Cavadxan» stansiyası isə «Memar Əcəmi» stansiyasına keçid stansiya olacaq. «Cavadxan» və «Avtovağzal» stansiyaları metronun gələcək yeni qolunun tərkib hissəsi olacaq. Onun bir hissəsi Xırdalan şəhərinədək, digəri Babək prospektinədək çəkiləcək.\nStansiyalara giriş üçün torpaq sahələrini Bakı Şəhər İcra Hakimiyyəti ayırıb.


Əbülfəs Qarayev BMT-də bır sıra görüşlər keçirib\nMədəniyyət və turizm naziri Əbülfəs Qarayevin BMT-də görüşləri davam edir. Nazirliyin mətbuat xidmətindən ucnoqta.az-a verilən məlumata görə, Əbülfəs Qarayev BMT-nin baş katibinin iqtisadi və sosial məsələlər üzrə müavini Vu Honqbo ilə görüşüb. Görüşdə BMT-nin 2030 Davamlı İnkişaf Gündəliyi və onun əhəmiyyəti, xüsusilə 4-6 may 2017-ci il tarixində Bakıda keçiriləcək Ümumdünya Mədəniyyətlərarası Dialoq Forumu və Beynəlxalq Təşkilatların rəhbərlərinin 1-ci Yüksək Səviyyəli Görüşünün mövzuları barədə müzakirələr aparılıb. Nazir Əbülfəs Qarayev qeyd edib ki, Bakı Prosesi çərçivəsində keçiriləcək Forum və yüksək səviyyəli görüşlərin əsas mövzusu mədəniyyətlərarası dialoq vasitəsilə insan təhlükəsizliyi, sülh və davamlı inkişaf naminə birgə işləməyin mexanizlərini müəyyən etmək və bu istiqamətdə beynəlxalq əməkdaşlığı gücləndirməkdir. BMT-nin bu prosesdə fəal rolu bu sahədə fəaliyyətə dəstək olacaqdır. Baş katibin müavini Azərbaycanın bu sahədə fəaliyyətini alqışladığını və bu məsələni BMT baş katibinin diqqətinə çatdıracağını bildirib.\nDaha sonra Əbülfəs Qarayev BMT-nin baş katibinin və BMT İnkişaf Proqramının (BMTİP) administratorunun müavini Cihan Sultanoğlu ilə görüşüb. Görüşdə BMTİP-nin Forumda və beynəlxalq təşkilatların görüşündə fəal iştirak etməsi, “2030 Davamlı İnkişaf Gündəliyi”nin təqdimatının keçirilməsi məsələləri müzakirə edilib. Cihan Sultanoğlu ötən ilin sentyabrında Azərbaycana səfərini xatırladaraq ölkəmizin inkişafının onda olduqca xoş təəssürat yaratdığını qeyd edib.\nSəfər çərçivəsində BMT-nin İnformasiya Departamentinin rəhbərliyi və BMT-nin Qadın Proqramının rəhbərinin müavini ilə də görüşlər keçirilib. İnformasiya departamenti ilə görüşdə Forumun BMT sistemi daxilində təşviqat məsələləri, BMT-nin Qadın Proqramının rəhbərliyi ilə isə Forum çərçivəsində keçiriləcək “Qızların təhsili vasitəsilə extremizmin qarşısının alınması” layihəsi ilə bağlı müzakirələr aparılıb.\n5 Aprel 2017 [13:51]


Notariatın yaranması və inkişafının əsasları hələ Qədim Romada qoyulmuşdur. Həmin dövrdə Romada mirzələr adlandırılan xüsusi vəzifəli şəxslər institutu olub. Onlara ictimai-hüquqi səciyyəli yazılı sərəncamların rəsmiləşdirilməsi, məhkəmə jurnallarının, müxtəlif bildirişlərin və xahişlərin aparılması səlahiyyətləri verilibmiş. Mirzələr o vaxt dövlət qulluğunda və özəl şəxslərin təminatında olmaqla iki dərəcəyə bölünürdülər. Maraqlıdır ki, Romada mülki dövriyyənin sonrakı inkişafı müasir notariatın təməli hesab edilən tabelionların yaranmasına gətirib çıxarıb. Tabelionlar azad adamlar idi və ödənişli əsaslarla istənilən şəxs üçün hüquqi aktların və məhkəmə sənədlərinin tərtib edilməsi ilə məşğuluydular. Orta əsrlərdə isə notariat sistemi əsasən İtaliyada və Fransada inkişaf edib və bu ölkələrdən bütün Avropaya yayılıb.\nBu sahədə maraqlı məqamlardan biri də Azərbaycanda notariat sisteminin yaranma tarixi ilə bağlıdır. XIX əsrin əvvəllərində çar Rusiyası Azərbaycanı işğal etdikdən sonra 1814-cü ildə Qafqaz üzrə Baş Müdirin göstərişi əsasında müvəqqəti dairə məhkəmələri təsis edilib. Onlar məhkəmə, inzibati və polis işləri ilə yanaşı, notariat funksiyalarını həyata keçiriblər. Amma 1864-cü ildə aparılan məhkəmə islahatı Rusiyada və onun əyalətlərində notariat sisteminin yenidən qurulmasına səbəb olub. 1866-cı ildə isə notariat sahəsi haqqında Əsasnamə qəbul edilib və bu Əsasnamədə notarius vəzifəsinin təsis edilməsi nəzərdə tutulub.\nTəxminən bir ildən sonra, yəni 1867-ci il dekabrın 9-da "Qafqaz vilayətində 20 noyabr 1864-cü il tarixli məhkəmə əsasnamələrinin tətbiq edilməsi barədə" qanun qəbul olundu. Həmin qanuna əsasən Bakı dairə məhkəməsinin böyük notariusunun ofisi və onun tabeçiliyində olan Bakı quberniyasının özəl notariuslarının ofisləri açıldı. Bir qədər sonra isə Qafqaz Canişininin 12 fevral 1868-ci il tarixli yazılı göstərişinə əsasən Yelizavetpol dairə məhkəməsinin böyük notariusunun ofisi və onun tabeçiliyində olan Yelizavetpol quberniyasının özəl notariuslarının ofisləri yaradıldı. Belə bir addımın atılması Yelizavetpol (Gəncə) quberniyasının yaradılması ilə əlaqədar idi. Daha sonralar isə Azərbaycanın müxtəlif bölgələrində notariat ofisləri açılıb.\nNotariatla bağlı Azərbaycanda önəmli hadisələrdən biri də 1920-ci ilin mayında baş verib. Həmin vaxt Bakı Xalq Komisarları Şurasınının və Azərbaycan İnqilab Komitəsinin dekretləri ilə Azərbaycanda xüsusi qaydada fəaliyyət göstərən notariat ofisləri ləğv edilib və xalq notariusları vəzifəsi təsis olunub. 1973-cü ildən sonra isə SSRİ-də notariatın təşkili və fəaliyyəti "Dövlət notariatı haqqında" qanunla tənzimlənib.\nAzərbaycan müstəqilliyini bərpa etdikdən sonra notariat sistemi yeni mərhələyə qədəm qoyub. 1999-cu il noyabrın 26-da "Notariat haqqın-da" qanun qəbul edilib, 2000-ci il yanvarın 30-da isə qüvvəyə minib. Bu qanun özündən əvvəlki qanunla müqayisədə xeyli təkmilləşdirilib. Həmin qanunda xüsusi notariusların yaradılması və onlara dövlət notariusları ilə eyni hüquqlar verilməsi nəzərdə tutulub.


Xorvatiya parlamenti buraxıldı\n2022, 29 İyun, çərşənbə, Bakı vaxtı 23:59\nİyun 20, 2016\nKolinda Grabar Kitarovic və xanımı\nVaxtındanəvvəl seçki bu ilin sentyabrınadək keçirilməlidir.\nBuna səbəb ölkədəki dərin siyasi böhrandır.\nParlament ötən ilin noyabrında seçilmişdi.\n137 nəfər parlamentin buraxılmasına, 2 nəfər əleyhinə səs verib, 1 nəfər isə bitərəf qalıb.\nQərar iyulun 15-də qüvvəyə minəcək.\nPrezident Kolinda Grabar-Kitarovic indi vaxtındanəvvəl seçki təyin etməlidir.\nKonstitusiyaya görə səsvermə parlamentin buraxılmasından sonra 30-60 gün ərzində keçirilməlidir.\nParlament ötən həftə baş nazir Tikhomir Oreshkovici istefaya göndərib və bu hakim koalisiyanın dağılmasına səbəb olub.\nABŞ Rusiyaya kömək edən Özbəkistan şirkətinə sanksiya qoydu\nMəlumatda deyilir ki, Özbəkistanın Promcomplektlogistic şirkəti Radioavtaomatika şirkətinə Rusiyaya qarşı ABŞ sanksiyalarından yaylınmaqda fəal dəstək verib\nBirləşmiş Ştatlar Özbəkistandakı Promcomplektlogistic şirkətini sanksiya siyahısına daxil edib.\nBu barədə məlumat ABŞ Dövlət Departamentinin saytında verilib.\nXəbər verilir ki, Rusiya Ukraynaya təcavüzə başlayandan sonra, martın 22-də ABŞ Rusiyanın müdafiə sənayesi üçün malların alınması ilə məşğul olan Radioavtomatika şirkətini sanksiyalar siyahısına salıb.\nMəlumatda deyilir ki, Özbəkistanın Promcomplektlogistic şirkəti Radioavtaomatika şirkətinə Rusiyaya qarşı ABŞ sanksiyalarından yaylınmaqda fəal dəstək verib:\n"Promcomplektlogistic özəl şirkətinin sanksiyalar siyahısına salınması bütün dünya boyunca kommersiya qurumlarına xəbərdarlıq olmalıdır: əgər siz sanksiyalar altında olan hüquqi və fiziki şəxslərlə biznes edirsinizsə özünüzü də sanksiyalarla üzləşmək riskinə atırsınız”.\nABŞ Dövlət Departamentinin qərarı ilə Promcomplektlogistic şirkətinin ABŞ-dakı bütün aktivləri dondurulub və Amerika şirkətlərinə bu firma ilə hər hansı biznes əlaqələri qadağan edilib.\n2018-ci ildə təsis edilmiş Promcomplektlogistic yerüstü nəqliyyata xidmət sahəsində ixtisaslaşıb.\nAzadlıqRadiosunun Özbək xidməti bildirir ki, bu şirkət Rusiya şirkətlərinə mikrosxemlər satmaqla məşğul olub.\nDaşkənddə qeydiyyatdan keçirilmiş şirkətin yeganə sahibi Oleq Qrabilindir.\nOnun Rusiyada da bir neçə şirkətləri var.\nBritaniya baş naziri Putini 'toksik maskulizmin nümunəsi' adlandırıb\nVladimir Putin Sibirdə istirahətdə. 2009\nBöyük Britaniyanın Baş naziri Boris Conson deyib ki, Rusiya Prezidenti Vladimir Putin qadın olsaydı, Ukraynada "ağılsız, maço" müharibəni başlamazdı.\n"Sizə toksik maskulizmin ideal nümunəsi lazımdırsa – bu, onun Ukraynada etdiyidir", - Conson Bavariya Alplarında "Böyük yeddilik" (G7) samitinin bitməsindən sonra Almaniya kütləvi informasiya vasitələrinə müsahibəsində bildirib. (Maskulizm feminizmin əksidir). Conson həmçinin, qadınları daha çox rəhbər vəzifələr tutmağa çağırıb.\nG7 sammitində birinci görüş zamanı Conson zarafatyana soruşub ki, "bəlkə, məşhur fotodakı "Putindən daha vuran-yıxan oğlan" olduğumuzu göstərmək üçün pencəklərimizi çıxaraq?".\nBöyük Britaniyanın Mühafizəkarlar Partiyasının lideri Boris Conson bundan öncə də feminist ritorikasında çıxış etmişdi. Bununla belə, onu dəfələrlə seksist zarafatlara görə də tənqid ediblər. 2018-ci ildə Beynəlxalq Qadınlar Günü Boris Conson qaçış üçün "Qadının yeri parlamentdir" yazılı futbolka geyinmişdi\nİşğal olunan Xersonda referenduma hazırlıq görülür\nUkraynanın işğal edilən Xerson vilayətinin Rusiya qoşunlarının köməyi ilə təyin olunan hakimiyyəti bu regionun təcavüzkar ölkəyə birləşdirilməsi haqqında referendumun keçirilməsinə hazırlığın başlandığını bildirib.\n"Biz referenduma hazırlaşırıq və onu keçirəcəyik. Xerson vilayəti qərarını verəcək və Rusiya Federasiyasına birləşəcək, tamhüquqlu subyekti olacaq", - rusiyayönümlü müvəqqəti administrasiyanın başçısının müavini Kirill Stremousov belə deyib.\nTelelgram-da o yazır ki, regionun sakinləri "ənənəvi ailə dəyərlərinə, bizim ümumi tariximizə qayıtmaq istəyirlər. Avropa pozğunluğuna və Sevginin ilahi gücünün inkarına yox".\nSəsvermənin dəqiq keçirilmə tarixi, hələlik, açıqlanmır. Bundan əvvəl Stremousov onun payızda baş tuta biləcəyini söyləmişdi.\nFevralın 21-də Moskva qondarma "Donetsk Xalq Respublikası" və "Luqansk Xalq Respublikası"nın müstəqilliyini tanıyıb. Fevralın 24-də Rusiyanın Ukrayna ərazisinə tammiqyaslı hərbi müdaxiləsi başlayıb. Rusiya ordusu və separatçıların bölmələri Ukraynanın şərq və cənubunda bir sıra ərazilərini tutub.\nDonbasın bir hissəsi və Krım 2014-cü ilin yazından Ukrayna hakimiyyətinin nəzarətində deyil. Krım nəticələrini beynəlxalq ictimaiyyətin tanınmadığı referendum nəticəsində Rusiyanın hissəsi elan olunub. Moskva ilhaqı "tarixi ədalətin bərpası" adlandırıb.\nABŞ prezidentinin ailəsinə Rusiyaya giriş qadağan olunub\nRusiya Amerika Birləşmiş Ştatlarına (ABŞ) qarşı özünün sanksiyalar siyahısına daha 25 adamı daxil edib.\nSiyahıda ABŞ prezidenti Co Baydenin ailə üzvləri də yer alır.\n"Rusiyanın siyasi və ictimai xadimlərinə qarşı ABŞ-ın daim genişlənən sanksiyalarına cavab olaraq, senatorların rusofob kursunun formalaşmasına cavabdeh şəxslər,... həmçinin, prezident Co Baydenin ailə üzvləri də yer almaqla 25 Amerika vətəndaşı "stop-list"ə daxil edilir", - Rusiya Xarici İşlər Nazirliyinin (XİN) açıqlamasında bildirilir.\n"Qara siyahı"ya o cümlədən ABŞ prezidentinin xanımı ilə qızı – Cill və Eşli Bayden salınıb.\nSiyahıda Konqres üzvləri, senatorlar, keçmiş hökumət rəsmiləri, universitet müəllimləri, təhqiqatçılar, 30 il öncə "Tarixin sonu" adlı məqalə ilə tanınan filosof və politoloq Frensis Fukuyama da var.\nMoskvanın barələrində sanksiyalar tətbiq etdiyi ABŞ vətəndaşlarının ümumi sayı 1048 nəfərə çatıb.\nUkraynaya təcavüzdən (bu il fevralın 24-də) sonra ABŞ, Böyük Britaniya və Avropa İttifaqı (Aİ) üzvləri daxil, Qərb ölkələri Rusiyaya qarşı altı sanksiya paketi tətbiq edib. Rusiyanın fiziki şəxslərinə qarşı sanksiya siyahılarına Kremlə bağlı oliqarxlar, şəxsən prezident Vladimir Putin, onun qızları, Rusiya Xarici İşlər naziri Sergey Lavrov və onu ailə üzvləri də salınıb.\nLitva Rusiyanın kiberhücumuna məruz qalıb\nİyunun 27-də Litvanın dövlət və özəl strukturları kiberhücumdan əziyyət çəkib.\nBu barədə Litvanın Milli kibertəhlükəsizlik mərkəzi məlumat verir.\nDövlət vergi müfəttişliyinin, Miqrasiya departamentinin, habelə nəqliyyat şirkətləri və bir sıra kütləvi informasiya vasitələrinin (KİV) saytları çalışmayıb.\nMilli kibertəhlükəsizlik mərkəzinin direktoru Yonas Skardinskasın sözlərinə görə, hücumlar Rusiyadan həyata keçirilib. Kremyönümlü "Killnet" qruplaşması da artıq məsuliyyəti üzərinə götürüb. Özlərinin Telegram-kanalında onlar video yayaraq Litvadan "Kalininqradın blokadası"nı götürməyi tələb ediblər, hakerlərin vurğulamasına görə, əks alda hücumlar davam edəcək.\nYonas Skardinskas ehtimal edir ki, yaxın günlərdə ölkənin nəqliyyat, energetika və maliyyə sektorunun saytlarına hücumlar gerçəkləşə bilər.\nHakerlər öz bəyanatlarında Litvanın sanksiyaya düşmüş yükləri daşıyan qatarları öz ərazisindən Kalininqrad vilayətinə buraxmamasını "Kalininqradın blokası" adlandırırlar. Buraya daş kömür, metal, sement, odun və yüksəktexnoloji məhsulların daşınması daxildir.\nLitvanın LTG dəmiryol konserninin nümayəndəsi Mantas Dubauskas deyib ki, təmsil olunduğu şirkət Avropa İttifaqının Rusiya və Belarusa qarşı sanksiyalarını icra edir, qadağalar iyunun ortalarına tam qüvvəyə minməli idi.\nRəsmi Moskva Litvanın qərarına sərt şəkildə qarşı çıxaraq bildirib ki, söhbət ixracdan yox, Rusiyanın bir ərazisindən digərinə yüklərin tranzitindən gedir. O, sərt tədbirlər görəcəklərinə söz verib.\nRusiya 100 ildə ilk dəfə...\nMaliyyə naziri Anton Siluanov və prezident Vladimir Putin\nİyunun 27-nə keçən gecə Rusiya xarici valyutada olan suveren borcuna görə defolta yol verib. Bu barədə "Bloomberg" xəbər verib. Agentliyin yazdığına görə, bu, Rusiya ilə bağlı 1918-ci ildən bəri birinci dəfə baş verib. Amma Moskva defolt iddialarını rədd edir.\nİyunun 26-da dövlət səhmləri üzrə 100 milyon dollar vaxtı keçmiş ödəmələrə görə güzəşt müddəti başa çatıb. Güzəşt müddətin bitməsi defolt deməkdir, - agentlik bildirir.\n"Bloomberg" hesab edir ki, "bu, ölkənin sürətlə iqtisadi, maliyyə və siyasi izqoya çevrilməsinin kədərli əlamətidir". Agentlik izah edir ki, Mərkəzi Bakın valyuta ehtiyatları dondurulub, iri banklar isə dünya maliyyə sistemindən təcrid olunub. Amma vurğulanır ki, defolt, əsasən, rəmzi xarakter daşıyır və rusiyalılar üçün az şey deməkdir.\nRusiya deyir ki, rublu var\nRusiyanın Maliyyə naziri Anton Siluanov isə indiki halda defolt termininin işlədilməsini "fars" adlandırıb.\nRusiya deyir ki, istənilən hesabı örtmək üçün onda vəsaitlər var. Ötən həftə Moskva bildirib ki, ödənilməmiş dövlət borcunu rublla qaytaracaq, çünki xarici valyuta ilə bağlı hazırkı durumu Qərb süni şəkildə yaradıb.\nBundan öncə ABŞ Maliyyə Nazirliyi Rusiyaya suveren borcunu xarici valyutalarla qaytarmağa imkan verən lisenziyanı mayın 25-dən sonra uzatmaqdan imtina edib. Buna cavab olaraq Rusiya Maliyyə Nazirliyi xarici borcunu rublla ödəyəcəyini bəyan edib. Nazirlik avrobondlar üzrə ödəmələrlə bağlı Milli Hesab Depozitarisinə 12 milyard rubldan çox vəsait köçürdüyünü açıqlayıb. Qurumdan bildirildiyinə görə, bununla da öhdəliklər tam həcmdə icra olunub.\nMartın 5-də Rusiya prezidenti valyuta ödəmələrinin rubla keçidinin mümkünlüyünə dair sərəncam imzalayıb. İyunun 2-də Vladimir Putin avrobondlar üzrə rubbla ödəmələrin mexanizmi haqqında daha bir sərəncam vermişdi.\nRusiya Federasiyasının xarici borcunun 40 milyard dollardan çox hissəsi Amerika və Avropa valyutaları ilə göstərilib.\nİrandan raket-daşıyıcının sınaq atışı\nNüvə razılaşması üzrə danışıqların bərpası fonunda İran "Zulcanah" raket-daşıyıcının ikinci sınaq atışını uğurla həyata keçirib.\nÜçpilləli daşıyıcısı olan raketdə pillələrdən ikisi sırf bərk yanacaqla çalışır. Daha birisi isə maye raket kerosini hesabına işə düşür.\nSınaqlar zamanı toplanmış məlumatdan sonradan peykin orbitə çıxarılması üçün istifadəsi planlaşdırılır, - "Reuters" yazır.\nRaketin sınağı barədə məlumat Avropa Birliyinin xarici siyasət idarəsinin rəhbəri Jozep Borrelin 2015-ci il nüvə sazişinin bərpası məqsədilə Tehrana gəlişindən sonra yayılıb.\n"The Financial Times"in xəbərinə görə, danışıqlar Brüsselin vasitəçiliyi ilə ABŞ və İran arasında münasibətlərin nizamlanması ilə başlayacaq.\nNüvə sazişi 2015-ci ildə imzalanıb. Onda İran ABŞ sanksiyalarının götürülməsi əvəzində nüvə proqramını dayandırmağı öhdəsinə götürmüşdü. 2018-ci ildə ABŞ-ın keçmiş prezidenti Donald Tramp sazişdən çıxıb və İrana qarşı birtərəfli sanksiyaları bərpa edib. Rəsmi Tehran isə bunun cavabında öz öhdəliklərindən tədricən çəkiləcəyini bəyan edib və yenidən nüvə işlərinə başladığını açıqlayıb.\nABŞ-ın hazırkı prezidenti Corc Bayden isə dəfələrlə sazişə qayıtmağa söz verib. Bunun üçün o, sanksiyaları ləğv etməlidir. Rəsmi açıqlamalara görə, Vaşinqton buna getməyə hazırdır, amma ABŞ əvvəlcə İranın tədqiqatlardan imtina etməsini istəyir. Öz növbəsində Tehran da öncə məhdudiyyətlərin götürülməsini tələb edir. Ötən ilin sonlarında ABŞ və İran nüvə sazişinə mümkün qayıdışla bağlı danışıqlara başlayıblar.\nBöyük Yeddilikdən 4 ölkə Rusiyadan qızıl idxalına qadağa qoyur\nRusiya qızılı, 28 oktyabr 2009\nBöyük yeddiliyin dörd ölkəsi (G7 kimi də tanınır) - Britaniya, ABŞ, Kanada və Yaponiya - Ukraynaya təcavüzünə görə, Rusiyadan qızıl idxalına qadağa qoyacaq.\nBu barədə bazar günü Almaniyada keçirilən G7 sammitinin açılışı günü Böyük Britaniyanın Baş naziri Boris Conson bildirib.\nDaha əvvəl Reuters agentliyi mənbələrə istinadən xəbər vermişdi ki, bütün G7 ölkələri Rusiyadan qızıl idxalını qadağan etmək barədə razılığa gəliblər ki, bura yuxarıda qeyd olunanlardan əlavə, Fransa, Almaniya və İtaliya da daxildir. Amma onların qadağaya qoşulması barədə hələ məlumat verilməyib.\nConson, Moskva ilə 'pis sülh' razılaşmasına getmək üçün Kiyevə təzyiqlərdən qorxur\nAvropa İttifaqı Şurasının rəhbəri Şarl Mişel Avropa İttifaqınin (Aİ) Rusiyadan qızıl idxalına qadağa qoyulması məsələsini araşdıracağını bildirərək, bu tədbirin Aİ iqtisadiyyatına zərər vurub-vurmayacağını qiymətləndirmək lazım olduğunu vurğulayıb.\nEyni zamanda, ABŞ administrasiyasının yüksək rütbəli rəsmisi bazar günü bildirib ki, sammitdən sonra G7 ölkələrinin Rusiya qızılına embarqoya dair ümumi qərarı gözlənilir.\nConson isə deyib ki, qadağa son vaxtlar aktivlərini qızıla çevirən rus oliqarxlarına və “Putinin hərb maşınına” zərbə vuracaq.\nQeyd olunur ki, ötən il qızıl ixracı Rusiya iqtisadiyyatına 15 milyard dollardan çox gəlir gətirib. Qadağa artıq Rusiyadan dünya bazarına çıxarılan qızıla təsir etməyəcək.\nBayden deyir Putin Qərb müttəfiqlərini parçalamağa nail olmadı\nG7 sammiti bazar günü Bavariya Alplarında Elmau qəsrində keçirilir. Burada ABŞ prezidenti Co Bayden və Almaniya, Kanada, Fransa, Böyük Britaniya, İtaliya və Yaponiya liderləri, həmçinin Aİ rəhbərliyi iştirak edir.\nABŞ prezidenti görüşdən əvvəl xüsusilə Rusiya prezidenti Vladimir Putinin Qərb müttəfiqlərini parçalamaq istədiyini, lakin buna nail olmadığını bildirib.\nRusiya fevralın 24-də Ukraynaya hücum edib. Bu müddət ərzində ölkənin bir sıra şəhər və qəsəbələri dağıdılıb, minlərə adam həlak olub, milyonlarla insan ölkədən qaçqın düşüb.\nBeynəlxalq aləm Rusiyanın bu addımını pisləyir və qoşunlarını Ukraynadan çıxarmağa çağırır. Rəsmi Moskva isə qonşu Ukraynaya qarşı apardığı müharibəni "xüsusi hərbi əməliyyat" adlandırır.\nBundan başqa "müharibə" sözündən istifadə edənlər, "müharibəyə yox" deyənlər, o cümlədən Rusiya müdafiə nazirliyinin rəsmi məlumatlarından fərqli xəbərlər verən fərdlər və KİV-lər cəzalandırılır.\nNATO baş katibi: 'Biz Ukraynaya tam yardım paketini razılaşdıracağıq'\nRusiya yenidən Kiyevə raket zərbələri endirib, çoxmərtəbəli yaşayış binası dağılıb\nKiyev, 26 iyun 2022\nDağıntılar altından ana və uşağın sağ çıxarıldığı, atanınsa həlak olduğu bildirilir\nRusiya qoşunları bazar günü-iyunun 26-da səhər saatlarında Kiyevə raket zərbələri endirib. Hadisə yerindən yayılan görüntülərə görə, paytaxtın Şevçenko rayonunda doqquz mərtəbəli bina qismən dağılıb. Bir nəfərin həlak olduğu və bir neçə nəfərin xəsarət aldığı bildirilir.\nDağıntılar altından ana ilə 7 yaşlı qızının xilas edildiyi, atanınsa həlak olduğu bildirilir.\nKiyev şəhərinin meri Vitali Kliçko dağıntılar altında insanların ola biləcəyini deyib.\nÜmumilikdə, Kiyevin Şevçenkovski rayonunda dörd partlayış baş verib. Bu ərazi demək olar ki, Ukrayna paytaxtının mərkəzində yerləşir. Zərbələrin məqsədinin nə olduğu hələ məlum deyil, rus qoşunları hələlik onlara münasibət bildirməyib.\nKiyevin əvvəlki atəşi 3 həftə əvvəl - iyunun 5-də baş verib. Daha sonra avtomobil təmiri zavoduna zərbə endirilib.\nBeynəlxalq aləm Rusiyanın bu addımını pisləyir və qoşunlarını Ukraynadan çıxarmağa çağırır.\nRəsmi Moskva isə qonşu Ukraynaya qarşı apardığı müharibəni "xüsusi hərbi əməliyyat" adlandırır. Bundan başqa "müharibə" sözündən istifadə edənlər, "müharibəyə yox" deyənlər, o cümlədən Rusiya müdafiə nazirliyinin rəsmi məlumatlarından fərqli xəbərlər verən fərdlər və KİV-lər cəzalandırılır.\nBoris Conson Ukraynada, Ukrayna prezidenti Volodymir Zelenski və Böyük Britaniyanın Baş naziri Boris Conson (sağda), Kiyev, 17 iyun 2022\nConsona görə, belə bir addım uzunmüddətli fəlakətə gətirib çıxara, həm də Putin tərəfindən yeni eskalasiya dalğasına səbəb ola bilər\nMüharibə kontekstində Kiyevə aktiv şəkildə dəstək verən Böyük Britaniyanın baş naziri Boris Conson Moskva ilə “pis sülh” razılaşmasına getmək üçün Kiyevə təzyiqdən qorxduğunu bildirib.\nOnun fikrincə, belə bir addım uzunmüddətli qlobal fəlakətə gətirib çıxara bilər.\n“Həddindən artıq çox ölkə deyir ki, bu, lazımsız Avropa müharibəsidir... və buna görə də Ukraynanı bəlkə də pis sülhə məcbur etmək üçün təzyiqlər artacaq”.\nBoris Consonun fikirincə, Rusiya prezidenti Vladimir Putinin Ukraynada istədiyinə nail olmasına icazə vermək beynəlxalq təhlükəsizlik üçün təhlükəli olacaq və uzunmüddətli iqtisadi fəlakətə gətirib çıxaracaq.\n"Şübhə yoxdur ki, Ukraynada baş verənlərlə bağlı dünyada bir qədər yorğunluq əmələ gəlib, amma fikirləşirəm ki, onlar qalib gələcəklər. Bu, onların ölkəsidir. Onlar bunun üçün mübarizə aparırlar və lazımi dəstəyə ehtiyacı var", - Conson deyib.\nBritaniyanın baş naziri vurğulayıb ki, indi ukraynalıları pis sülhü qəbul etməyə təşviq etməyin vaxtı deyil, bu onları öz ərazilərinin böyük bir hissəsindən imtina etməyə sövq etməkdir.\nConson təkrar olaraq bildirib ki, belə bir vəziyyət Putin tərəfindən istədiyi anda yeni bir eskalasiya dalğasına səbəb olacaq.\nBoris Consonun bu dedikləri Ukrayna ordusunun ölkənin şərq bölgələrində Rusiyanın böyük hücumunun qarşısını almaqda davam etdiyi bir vaxta təsadüf edir.\nRusiyanın hərbi təcavüzü başlayandan bəri Boris Conson iki dəfə Ukraynaya səfər edib.\nRusiyanın Belarusdan Jitomir şəhəri ətrafına 24 raket atdığı bildirilir\nİyun 25, 2022\nRusiya hazırda yanan meşələrin hamısını söndürməyə lüzum görmür\nSibirdə meşə yanğını, 30 iyul 2019\nHazırda Rusiyada 100 min hektardan çox meşə sahəsi yanır. Hakimiyyət onların üçdə birindən çoxunu söndürməmək qərarına gəlib. Rusiya Federal Meşə Təsərrüfatı Agentliyi FBU "Avialesooxrana" nın hesabatında belə deyilir.\nMəlumatda bildirilir ki, yerli hakimiyyət orqanları iyulun 24-də Çukotkada 58 min hektardan çox ərazini əhatə edən yanğının 38%-ni söndürməkdən imtina ediblər. Hazırda Yakutiyada 30 min hektar meşə sahəsini əhatə edən yanğının 20 faizi söndürülməyəcək. Maqadan və Krasnoyarskda yanğın kiçik sahəni əhatə etsə də yanğının az bir hissəsinin söndürülməsinə qərar verilib. O da vurğulanır ki, Rusiyada yanan meşələrin cəmi 1- 9 faizi söndürülür.\nQlobal istiləşmədə 1.5°C ilə 2°C-nin fərqi\nMəlumtda qeyd edilir ki, Rusiyadakı meşə yanğınlarını söndürməkdən imtina edərkən, regional hakimiyyət orqanları Rusiya Təbii Sərvətlər Nazirliyinin 2015-ci il əmrini rəhbər tuturlar.\nHəmin sənədə əsasən, əgər yaşayış məntəqələrinə təhlükə olmazsa və yanğının söndürülməsinə çəkilən xərc proqnozlaşdırılan zərərdən çox olarsa meşə yanğınlarını söndürməmək olar.\nStatistik məlumatlarda bildirilir ki, 2021-ci ildə Rusiyada 10 milyon hektardan çox meşə yanıb ki, bu da müqayisədə Moskvadan 40 dəfə böyük ərazi deməkdir.\n2019-cu ilin iyulunda yanğınlar barədə danışan Krasnoyarsk diyarının qubernatoru Aleksandr Uss meşə yanğınlarını təbiət hadisəsi adlandıraraq onunla mübarizə aparmağın mənasız olduğunu deyib.\n19 milyard dollar meşələrə çarə olacaqmı\nHəmin vaxt Krasnoyarsk diyarında 1,6 milyon hektardan çox meşə sahəsi yanıb. 2019-cu ilin avqustunda Sibirdə yanğınlar 3 milyon hektarı əhatə edəndə yüksək xərclərə görə mübarizəni səmərəsiz sayan rəsmi qurumlar meşə yanğınlarını söndürmək qərarına gəliblər.\nUkrayna qoşunlarının Severodonetskdən çıxdığı bildirilir\nUkrayna hərbçiləri Sievierodonetsk çəhərində, 20 iyun 2022\nSon günlər ağır döyüşlərin getdiyi Luqansk vilayətinin Severodonetsk şəhərini Ukrayna hərbçiləri demək olar ki, tamamilə tərk ediblər. Bunu şənbə günü şəhərin meri Aleksandr Stryuk deyib.\nUkrayna hərbçilərinin daha güclü mövqelərə geri çəkilmək əmri alması faktını daha əvvəl Luqansk vilayətinin administrasiyasının rəhbəri Serqey Qaydai bildirib.\nAmma Ukrayna Müdafiə Nazirliyi məlumatı nə təsdiq edib, nə də təkzib. Nazir müavini Anna Malyar iyunun 25-də etdiyi açıqlamasında Severodonetskdəki əməliyyatın gedişi barədə açıq məlumat verənləri tənqid edib, rəsmi məlumatın yalnız hərbçilərdən gələ biləcəyini vurğulayıb.\nİşğalçı Rusiya ordusu da hələlik şəhərin ələ keçirildiyini açıqlamayıb. Çeçenistan rəhbəri Ramzan Kadırov şənbə günü yazıb ki, sənaye zonası və Severodonetsk aerodromu Rusiya qoşunlarının nəzarətinə keçib.\nO, həmçinin Azot zavodunda olan mülki insanların da təxliyə olunduğunu bildirib. Bu məlumat hələ müstəqil mənbələr tərəfindən təsdiq olunmayıb.\nHazırda Ukraynanın nəzarəti altında olan Luqansk vilayətinin sonuncu şəhəri olan Lisiçanskın kənarında döyüşlərin getdiyi bildirilir. Rusiya Müdafiə Nazirliyi bu ərəfələrdə şəhərin cənubdan mühasirəyə alındığını bildirib.\nUkrayna tərəfi Rusiya qoşunlarının şəhərə doğru irəliləmə cəhdinin qarşısını aldığını iddia edir. Döyüşlər zamanı çoxsaylı yaşayış binalarının dağıdıldığı Severodonetsk və Lisiçanskda dinc sakinlər arasında itkilərin ilkin hesablamaları belə yoxdur.\nNATO-nun baş katibi Jens Stoltenberq, Brussels, 15 iyun 2022\nStoltenbeq deyir ki, NATO sammitində qoşunların artırılması, sürətli cavab vermə və çoxlu texnikanın hazır vəziyyətə gətirilməsi ilə bağlı razılıq əldə edəcəklər\nNATO-ya üzv ölkələrin Madriddə keçiriləcək iki günlük sammitində Ukraynaya tam yardım paketi ilə bağlı razılıq əldə oluna bilər.\nBunu şənbə günü İspaniyanın “El Pais” qəzetinə müsahibəsində NATO-nun baş katibi Yens Stoltenberq deyib.\n"Madrid sammiti NATO üçün həlledici və tarixi hadisə olacaq, ilk növbədə ona görə ki, 30 müttəfiq Avropada İkinci Dünya Müharibəsinin bitməsindən bəri ən böyük təhlükəsizlik böhranının ortasında bir araya gəlir".\nStoltenberqin sözlərinə görə, sammit zamanı bir çox mühüm qərarlar qəbul ediləcək:\n"İttifaqımızın gələcəyi üçün bələdçi olan yeni strateji konsepsiya təsdiqlənəcək. Biz kollektiv müdafiəmizin ən böyük transformasiyası ilə bağlı razılığa gələcəyik. Soyuq Müharibə dövrününü bitməsindən sonra , qoşunların artırılması, sürətli cavab verməyə hazır olması və çoxlu texnikanın hazır olması. Və biz Ukraynaya tam yardım paketini razılaşdıracağıq”.\nNATO-nun dövlət və hökumət başçıları səviyyəsində iclası iyunun 28-30-da İspaniyanın paytaxtında keçiriləcək.\nMakronla Putinin Ukrayna ilə bağlı telefon danışığı açıqlanıb\nMakron (sağ) və Putin, St. Petersburq, 24 may 2018\nFransalı jurnalistlər Rusiyanın Ukraynaya təcavüzündən bir-neçə gün əvvəl-fevralın 20-də Fransa və Rusiya prezidentləri arasında baş tutan telefon danışığının təfərrüatlarını açıqlayıblar .\n“France 2” telekanalında nümayiş etdirilən “Prezident, Avropa və müharibə” sənədli filmi Emmanuel Makronla Vladimir Putin arasında olan doqquz dəqiqəlik telefon danışığına əsaslanır.\nFilm, Yelisey sarayındakı son altı ayın pərdəarxası diplomatik fəaliyyətdən – Makronun müharibənin qarşısını almaq cəhdlərindən və onun başlanmasına reaksiyasından bəhs edir.\nMəlumatda bildirilir ki, filmdə yer alan fraqmentlər fevralın 20-də səhər saatlarında Donbassda vəziyyətin kəskin gərginləşməsi və rus qoşunlarının Ukrayna ilə sərhədə cəmləşməsi fonunda baş verib.\nQərb Rusiya nefti üçün yuxarı qiymət həddi qoymaq istəyir. Effekti olarmı\n“İstəyərdim ki, əvvəlcə mənə vəziyyətlə bağlı anlayışınızı bildirəsiniz və bəlkə də birbaşa olaraq, təkbətək danışanda niyyətlərinizin nə olduğunu söyləyəsiniz”, - Makron söhbətə bu sözlərlə başlayır.\n"Nə deyə bilərəm? Nə baş verdiyini özünüz görə bilərsiniz", - deyə Putin cavab verib və bundan sonra Ukrayna prezidenti Volodimir Zelenskini yalan danışmaqda, Makronun özünü isə Donbass nizamlanması üzrə Minsk razılaşmalarına yenidən baxmaq istəməkdə ittiham edib.\nQeyd olunur ki, Makron bu şərhlə razılaşmır və bu, qızğın fikir mübadiləsinə səbəb olur.\nFilmdə qeyd olunur ki, Putinin separatçıların təkliflərinin “eşitilməməsi” ilə bağlı giley-güzarına Makron, separatçıların Minsk qrupunun üzvü olmamaları ilə əsaslandıraraq -“biz separatçıların təkliflərinə əhəmiyyət vermirik!” - deyib\n"Fransa-2" televiziyasının filminə görə, sonda Putin Makronun ABŞ prezidenti Co Baydenlə görüşmək təklifi ilə razılaşıb, lakin israr edib ki, sammitin tarixi hələ təyin olunmamalıdır, çünki buna hazırlıq lazımdır.\nSöhbət Putinin sözləri ilə bitir: "Sizdən gizlətmək istəmirəm ki, mən sadəcə xokkey oynamaq istəyirdim. Budur, mən sizinlə idman zalından danışıram".\nKremlin fevralın 20-də telefon danışığı ilə bağlı yaydığı xəbərdə Baydenlə mümkün görüşdən bəhs edilməyib. Ertəsi gün Rusiya Təhlükəsizlik Şurasının Donbassın separatçı respublikalarının tanınması məsələsinin müzakirə olunduğu iclasda Putin Fransa tərəfinin müəyyən təklifini qeyd etsə də, bunun konkret olmadığını qeyd edib.\nXarici Kəşfiyyat Xidmətinin rəhbəri Sergey Narışkin Qərbə danışıqlar üçün “son şans” verməyi təklif etsə də, Putinin “Siz danışıqlar prosesinə başlamağı təklif edirsiniz?” sualına tərəddüd edib. O, əvvəlcə “DNR” və “LNR”-nin Rusiyaya birləşdirilməsindən, Putinin növbəti sualından sonra isə müstəqilliklərindən danışıb.\nRusiya Ukraynaya qarşı müharibəyə başlayandan sonra da Makron Putinə bir neçə dəfə zəng edib. O, bunun ona zövq vermədiyini , sülh tapmaq üçün təmasların zəruri olduğunu vurğulayıb.\nKreml hələ ki, fransız sənədli filmi ilə bağlı şərh verməyib.\nRusya müdafiə yazırliyinin "Calibr" reketlərinin sınağı ilə bağlı yaydığı kadr, arxiv foto\nRusiya Jitomir şəhərinin kənarına 24 raket atıb. "Bu səhər hamımız güclü partlayışlardan oyandıq. Belarus ərazisindən raketlər atılıb. Ümumilikdə Jitomir ətrafındakı hərbi hissə və obyektlərə 24 raket atılıb. İnsan təlafatı ilə bağlı əlavə şərh verə bilmərəm, - Jitomir meri Sergey Suxomlin bildirib.\nOrdu Vilayət Administrasiyasının (OVA) rəhbəri Vitali Buneçko isə bir qədər sonra Jitomir vilayətinin atəşə tutulması nəticəsində bir əsgərin həlak olduğun, bir əsgər isə yaralandığını deyib.\nLvov OVA-nın rəhbəri Maksim Kozitski bildirib ki, Lvov vilayətindəki hərbi obyektə raket atılıb. vurub.\n"Bu gün səhər saat dörddə Yavoriv vilayətindəki hərbi obyektə raket hücumu həyata keçirilib".\nOnun sözlərinə görə, Ukraynanın hava hücumundan müdafiəsi iki raketi vurmağa nail olub. Kozitski qeyd edib ki, raketlər Qara dənizdən atılıb. Onun sözlərinə görə, raket hücumu nəticəsində 4 nəfər yaralanıb. Onlar xəstəxanaya yerləşdirilib, atəş nəticəsində yaranan yanğın lokallaşdırılıb.\nDnepropetrovsk vilayət polis idarəsinin rəisi Valentin Rezniçenko isə Rusiyanın bölgəni atəşə tutması nəticəsində 60 yaşlı qadının yaralandığını bildirib.\n"...Və yenə də Krivoy Roq rayonu atəşə tutulub. Şirokovskaya və Zelenodolsk icmaları artilleriya zərbələrinə məruz qalıb", - Rezniçenko teleqram kanalında yazıb.\nUkrayna Almaniyaya enerji yardımı təklif edir\nÇexiyanın Dukovanı atom elektrik stansiyası, arxiv foto\nKiyev Almaniyaya elektrik enerjisi təklif edir. Ukraynanın energetika naziri Herman Qaluşenko deyir ki, Ukraynada atom elektrik stansiyalarının istehsal etdiyi elektrik enerjisi Almaniyada yaranan enerji böhranının aradan qalxmasına yardım edə bilər.\nBeləki Rusiya qazının tədarükünün kəskin azalması nəticəsində Almaniyada enerji böhranının yarana biləcəyi ilə bağlı narahatlıqlar var.\nUkraynalı nazir Almaniyanın Rusiya enerji mənbələrindən imtina etmək niyyətini müsbət qiymətləndirir və Kiyevin Berlini dəstəkləməyə hazır olduğunu vurğulayır.\nQaluşenkonun sözlərinə görə, müharibəyə baxmayaraq, Ukraynanın enerji sektoru stabil işləməyə davam edir.\nUkraynada elektrik enerjisinin 50%-dən çoxu atom elektrik stansiyaları tərəfindən istehsal olunur.\n2022-ci il martın 16-dan Ukrayna ümumavropa enerji şəbəkəsinə qoşulub və Avropa bazarını elektrik enerjisi ilə təmin edə bilir. Nazir həmçinin qeyd edib ki, Ukrayna, xüsusən də onun cənub bölgələri ekoloji cəhətdən təmiz enerjinin - ilk növbədə günəş və külək enerjisinin inkişafı baxımından cəlbedicidir. O, ümid etdiyini bildirib ki, indi Ukrayna Avropa İttifaqına üzv namizəd statusu əldə etdikdən sonra bu istiqamətdə Avropa ilə əməkdaşlığı fəal şəkildə inkişaf etdirə biləcək.\nUkraynada 15 enerji bloku olan dörd atom elektrik stansiyası var, onların ümumi gücü 13 min meqavatdan çoxdur.\nNüvə reaktorlarının sayına görə Ukrayna dünyada onuncu, Avropada isə beşinci yerdədir. Almaniya Yaponiyanın “Fukusima-1” AES-də baş vermiş qəzadan sonra nüvə enerjisindən imtina etmək qərarına gəlib. İndi Almaniyadakı 19 atom elektrik stansiyasından üçü qalır. Digər stansiyaların hamısı istismardan çıxarılma prosesindədir və bu ilin sonuna qədər həmin stansiyaların söndürülməsi planlaşdırılır.\nÇinin Rusiyadan neft idxalı rekord vurub\n“Bloomberg News” Çinin neft alışında rekord vurduğunu yazır\nMayda Çinin Rusiyadan idxal etdiyi neftin həcmi bir il öncəylə müqayisədə 50 faizdən çox artıb. Qərb ölkələri Ukraynaya səbəbsiz təcavüzlə bağlı Rusiyanı cəzalandırmaq məqsədilə yanacaq və digər sanksiyalar tətbiq edəndən ikitərəfli ticarət yüksəlir.\nÇinin Vergi Administrasiyasının datasına görə, dünyanın ikinci böyük iqtisadiyyatı Rusiyadan 8.4 milyon tondan çox neft idxal edib. Bu isə 2021-ci ilin mayı ilə müqayisədə 55 faiz çoxdur.\nBeləliklə, Rusiya Çinin əsas neft mənbəyinə çevrilərək Səudiyyə Ərəbistanını ötüb.\nBuğdanın 750 faiz bahalandığı ölkələr var\n“Bloomberg News” Çinin neft alışında rekord vurduğunu yazır.\nPrezident Si Tsinpinqlə Putin 2022-ci ilin fevralında Pekində Qış Olimpiya oyunları öncəsi görüşüblər. Çin Rusiyanın işğalını açıq şəkildə pisləməyib.\nBir sıra Qərb ölkələri Rusiya idxalından imtina edib. Bu arada Çin iqtisadiyyatı koronavirus qadağalarından dolayı səngiyir. İki illik pandemiya dövrünün ən böyük yoluxma sayını yaşayan Çin müəyyən məhdudiyyətlər tətbiq edir.\nİranda ruhanilərin qətlinə görə edam icra olunub\nDindarlar İmam Rza türbəsində\nDaxili işlər naziri Əhməd Vahidi hadisəni “terror hücumu” adlandırıb\nİranda İmam Rza türbəsinə hücum zamanı iki şiə ruhaninin öldürülməsi, birinin yaralanmasına görə özbək kökənli şəxs edam edilib.\nƏbdüllətif Muradiyə qarşı ölüm hökmü iyunun 20-də Məşhəd şəhərindəki Vəkilabad həbsxanasında icra olunub. Məlumatı vilayətin ədliyyə başçısı Qulaməli Sadiqi açıqlayıb.\nAprelin 5-də, müsəlmanların müqəddəs Ramazan ayında törədilmiş hücumda ruhanilər Hüccətülislam Məhəmməd Aslani və Məhəmməd Sadiq Darai qətlə yetiriliblər. Hücum vaxtı Muradi 21 yaşında olub.\nDaxili işlər naziri Əhməd Vahidi hadisəni “terror hücumu” adlandırıb. Digər rəsmilər isə radikal sünni islamçı qruplara istinadla “təkfiri elementləri”ni suçlayıb.\nHücumdan iki gün öncə şimaldakı Günbədkavus şəhərindəki məsciddə iki sünni imamı güllələnib öldürülmüşdü.\nSünnilər İranın əsasən şiələrdən ibarət 83 milyonluq əhalisinin 5-10 faizini təşkil edir.\nUkraynada rus musiqisi qadağan edilir\nQanunda həmçinin Rusiya sənətçilərinin qastrol səfərləri qadağan olunur\nUkrayna parlamentinin iyunun 19-da qəbul etdiyi qanun layihəsində rus dilində musiqinin qadağan olunması nəzərdə tutulur. Deputatlar Ukrayna mədəniyyətini və ölkənin informasiya məkanını Rusiya təsirindən qorumağı hədəfləyən bir neçə layihəni qəbul ediblər.\nRus dilində musiqinin yasaqlanmasına dair layihə radio və televiziyada Ukrayna musiqisinin payını 35 faizdən 40 faizə çatdırmağı nəzərdə tutur.\nQanunda həmçinin Rusiya sənətçilərinin qastrol səfərləri qadağan olunur. Ancaq Rusiyanın Ukraynaya hücumunu açıq şəkildə pisləmiş incəsənət adamları istisnadır.\nUkrayna dəniz platformalarına raket zərbələri endirib\nLayihəni izah edən bəyanatda deyilir ki, rus musiqisi Rusiya mənsubiyyətinin qəbulunu daha cəlbedici edərək Ukrayna dövlətini zəiflədə bilər.\n“Təcavüzkar dövlətin musiqi məhsulu əhalidə separatçı əhvala təsir göstərə bilər”, – deputat Yaroslav Jelezniak Telegram-da bəyanatdan sitat gətirib.\nAli Rada Rusiya, Belarus və ölkənin rusiyapərəst separatçıların işğalı altında olan vilayətlərindən kitab və digər çap məhsullarının idxalı və yayılmasının qadağan olunmasına səs verib.\nParlament ukraincə kitab çapı və yayımının stimullaşdırılmasına dair ayrıca qanunvericilik də qəbul edib.\nRusiya fevralın 24-də Ukraynanı işğal etməyə başlayıb.\nRusiyanın keçmiş dövlət katibi Gennadi Burbulis Bakıda vəfat edib\nGennadi Burbulis, arxiv foto\nGennadi Burbulis Qlobal Bakı Forumunda iştirak etmək üçün Azərbaycana dəvətlilər arasında olub\nRusiyanın sabiq dövlət katibi, baş nazirin keçmiş birinci müavini və iki çağırış Dövlət Dumasının deputatı Gennadi Burbulis 77 yaşında Bakıda vəfat edib. Hələlik ölüm səbəbi ilə bağlı rəsmi açıqlama verilməyib.\n"Turan" İnformasiya Agentliyi isə yazır ki, ölüm Burbulis Azərbaycanın paytaxtında otellərdən birində saunada olarkən baş verib. Agentlik Burbulisun beynəlxalq forumda iştirak etmək üçün Bakıya gəldiyin yazır.\nO, 1990-cı illərin əvvəllərində Rusiya prezidenti Boris Yeltsinə ən yaxın adamlarından biri olub və SSRİ-nin süqutu ilə bağlı Belovejskaya sazişlərinin hazırlanmasında və imzalanmasında iştirak edib.\n1989-cu ildə SSRİ xalq deputatı seçilən Burbulis 1990-cı ilin aprelində Sov.İKP-dən ayrılaraq Rusiya Demokratik Partiyasını (DXR) yaradıb. RSFSR prezident seçkilərində seçki qərargahının rəhbəri olub.\nYeltsinin qələbəsindən sonra Burbulis dövlət katibi vəzifəsinə təyin edilib, o, bu vəzifəni tutan yeganə şəxs olub. O, həm də Dövlət Şurasının işinə cavabdeh idi.\nAzadlıqRadiosunun rus xidməti qeyd edir ki, xüsusilə, bazar islahatları təklif edən gənc iqtisadçıların ölkə rəhbərliyinə dəvət edilməsini təklif edən və Yeltsini islahat hökumətinə rəhbərlik etməyə inandıran da məhz o olub. Nazirlər Kabinetinin ilk tərkibi formalaşdıqdan sonra Burbulis Yeltsinin birinci müavini olub və faktiki olaraq kabinetin işinə rəhbərlik edib.\nHökumətin iqtisadi blokuna Yeqor Qaydarın rəhbərlik etməsinin də Burbulisin təklifi ilə baş tutduğu bildirilir.\nAmma sonralar Burbulis Yeltsinin rəğbətini itirib. Onun parlament, nazirlər və prezidentin ətrafı ilə konfliki yaranıb.\n1992-ci ilin yazında prezidentin müşavirləri qrupunun rəhbəri olub, qışda isə Qaydar hökuməti istefa verəndən sonra bu vəzifəni də itirib.\nDaha sonra o, iki dəfə parlamentə seçilib, bölgələrdən birinin vitse-qubernatoru vəzifəsində çalışıb və Federasiya Şurasının üzvü olub, lakin ona mühüm qərarlar qəbul etməyə imkan verilməyib.\nKrımın ilhaqını tənqid edən Gennadi Burbulis Rusiya Federasiya Şurası sədrlərinin - Sergey Mironov və Valentina Matvienkonun müşaviri olub.\nBelovejskaya sazişlərini imzalayan 6 nəfərdən yalnız biri-Ukraynanın keçmiş baş naziri Vitold Fokin sağdır.\nUkrayna qoşunları Melitopola, Rusiya qoşunları isə Xarkova yaxınlaşmağa çalışır\nUkrayna ordusu Donbas bölgəsində, 15 iyun 2022\nUkrayna qoşunları Melitopola, Rusiya qoşunları da Xarkova yaxınlaşmağa çalışır. Ukrayna Daxili İşlər nazirinin müşaviri Vadim Denisenko Ukrayna televiziyasına müsahibəsində “Xarkovdan şimalda vəziyyət yenə də kifayət qədər mürəkkəbdir” deyib.\nOnun sözlərinə görə, Rusiya qoşunları yenidən Xarkova yaxınlaşmağa, “onu cəbhə bölgəsinə çevirməyə” çalışırlar.\nMelitopol şəhərinin meri İvan Fedorov isə iyunun 19-da verdiyi açıqlamasında Ukrayna Silahlı Qüvvələrinin artıq Zaporojyedən Melitopol istiqamətində 10 kilometrdən çox irəlilədiyini deyib.\nO, yaxın həftələrdə Xerson şəhərinin də Ukrayna ordusu tərəfindən azad oluna biləcəyinə ümid etdiyini bildirib.\nRusiya ordusu Severodonetskin çox hissəsinə nəzarət etsə də şəhəri tam ələ keçirə bilməyib. Bunu Luqansk Ordu Vilayət Administrasiyasının rəhbəri Sergey Qayday deyib.\n"Demək olar döyüşlər Rusiyanın ssenarisi üzrə getmir. Onlar daha çox ehtiyyat toplayıb döyüşə atmağa, kütləvi atəşə tutmağa çalışdılar. Onlar nə qədər uduzurlarsa, nə qədər hərbi hissələr döyüşdən çıxarılırsa,onları birtəhər qaydaya salıb, ölən çoxlu sayda rus döyüşçüsünü kompensasiya etməklə cəbhəyə atsalar da yenə də nə Luqanskda, nə də Donetsk vilayətində planlaşdırdıqları kimi irəliləyə bilmirlər”, - Sergey Qaydai deyib.\nQaydayın sözlərinə görə, Rusiyanın Severodonetsk şəhərini tam nəzarətə götürmələri ilə bağlı dedikləri tam yalandır, doğrudur onlar şəhərin çox hisəsinə nəzarət edirlər, amma bütün şəhər onların nəzarətində deyil.\n"İndi onlar heç tarix barədə də danışmırlar. Sadəcə deyirlər ki, Severodonetskini tam tutmaq və "Lisiçans-Baxmut" yolunu tutmaq üçün tapşırıq var. Bu baxımdan da onlar ancaq atəş açır, amma nəzarət etmir"-deyə Qayday bildirib.\nHələ iyunun 16-da Rusiyanın dövlət xəbər agentliyi RİA Novosti Severodonetsk şəhərinin girişində Rusiya bayrağının sancıldığını bildirib.\nUkrayna ona qələbə üçün lazım olan silahın sayını dedi\nMerkel Kiyevlə Moskva arasında vasitəçi ola biləcəyini deyir\nAlmaniyanın keçmiş kansleri Angela Merkel, arxiv foto\nAlmaniyanın keçmiş kansleri Angela Merkel Kiyevlə Moskva arasında sülh nizamlanmasında vasitəçi kimi çıxış etməyə hazır olduğunu bildirib.\nRND-yə müsahibəsində o, gələcəkdə özü üçün belə bir rolu istisna etmədiyini, lakin hazırda bu mövzunun müzakirə olunmadığını deyib.\nMerkel 2021-ci ilin dekabrında federal kansler postunu tərk etməzdən əvvəl müharibənin qarşısını almağa çalışdığını, lakin müvəffəq olmadığını bildirib.\nNATO: Rusiyanın təcavüzü oyun qaydalarını dəyişir\nOnun sözlərinə görə, Vladimir Putin artıq Normandiya formatında sammitlərə hazır deyildi (Normand dördlüyü 2014-cü ildə Ukraynanın şərqindəki münaqişənin həlli üçün yaradılmış qrupdur, burda Ukrayna, Rusiya, Almaniya və Fransa təmsil olunur) .\nKeçmiş kansler həmçinin Ukraynada müharibəyə başlamaq üçün Kremlin onun getməsini gözlədiyinə də inanmadığını vurğulayıb. Hakimiyyətdən getdikdən sonra "Spiegel" jurnalına ilk müsahibəsində sabiq kansler Ukraynada müharibənin qarşısını almağın mümkün olmadığına görə özünü günahkar saymadığını bildirib.\n"Diplomatiya sadəcə uğur qazanmadığı üçün səhv deyil" deyən Merkel, "elə ona görə də niyə bunun səhv olduğunu deməli olduğumu anlamıram və üzr istəməyəcəyəm" deyib.\nAlmaniyanın hazırkı hökumət başçısı Olaf Şolz Rusiyanın işğalını qətiyyətlə pisləyib və Ukraynaya silah tədarükünü təsdiqləyib.\nXüsusilə, aprel ayında Almaniya Ukraynaya tank və ağır silahlar verməyə hazır olduğunu bəyan edib. Ancaq iyunun ortalarına qədər bu tədarükün baş tutmaması həm ölkə daxilində, həm də xaricdən Şolzun tənqidinə səbəb olub.\nZelenski Şoltsu ‘aydın mövqe’ tutmağa çağırıb\nİyunun 17-də DPA-ya müsahibəsində Scholz deyib ki, silahlar, o cümlədən çoxsaylı reaktiv yaylım atəşi sistemləri və raket əleyhinə sistemlər Kiyevə Ukrayna hərbçiləri müvafiq təlimləri başa vurandan sonra çatdırılacaq. Silah tədarükündəki gecikmələri isə kansler Almaniyanın əvvəlcə müharibədən qabaq mövcud olan təchizat öhdəliklərinini yerinə yetirməli olması ilə əsaslandırıb.\nABŞ Ukraynaya daha 4 HİMARS göndərməyi planlaşdırır\nHIMARS, 22 oktyabr 2020\nPentaqon növbəti hərbi yardım paketində Ukraynaya daha dörd HIMARS (High Mobility Artillery Rocket System) reaktiv yaylım atəşi sistemi göndərmək istəyir.\nBu barədə “Politico” ABŞ Müdafiə Nazirliyindəki mənbələrə istinadən məlumat yayıb. O da qeyd olunur ki, bu qərar hələ də Ağ Ev tərəfindən təsdiqlənməlidir.\nBundan başqa “Politico” yazır ki, Böyük Britaniya və Almaniya da Amerika istehsalı olan daha üç oxşar M270 sistemini Ukraynaya veriləcəyi bildirir.\nRusiyanın təcavüzü başlayandan bəri Ukraynada 323 uşaq həlak olub\nHIMARS və M270 80 kilometrə qədər məsafədəki hədəfləri vura bilir ki, bu da Rusiyanın çoxsaylı reaktiv yaylım atəşli sistemlərinin atış məsafəsindən çoxdur.\nOnun Ukrayna ordusuna, xüsusən də Rusiyanın hazırda əhəmiyyətli üstünlüyə malik olduğu artilleriya qarşıdurmasında kömək edəcəyi güman edilir.\nNəzəri cəhətdən məhvetmə radiusu daha yüksək ola bilərdi, lakin\nABŞ Rusiyanın dərinliklərindəki hədəflərə zərbələr endirmək ehtimalınının mümkün ola biləcəyini əsas gətirərərk Ukraynaya məhvetmə radiousu daha yüksək olan müvafiq döyüş sursatı verməyəcəyini bildirib.\nUkrayna daha çox sayda reaktiv yaylım atəşi sistemi istəyir. Ukrayna Prezidenti Aparatının rəhbərinin müşaviri Mixaylo Podolyak cəbhədə Rusiya ilə paritet əldə etmək üçün Ukrayna ordusuna bir neçə min ağır texnika o cümlədən 300 reaktiv sistemin lazım olduğunu deyib.\nLavrov deyir ‘hücum etməmişik’, Putin deyir hücum davam edəcək\nİndi Ukrayna hərbçiləri HIMARS sistemlərinin istifadəsi üzrə təlimləri başa vurur. Bundan əlavə, müasir Qərb silahlarının təmiri və texniki xidmət sistemini təşkil etmək lazımdır.\nMəlumatlarda həmçinin vurğulanır ki, ABŞ Ukraynaya çoxsaylı raket sistemləri ilə zərbələr endirmək üçün kəşfiyyat məlumatı göndərəcəyini vəd edib.\nRəsmi Moskva isə qonşu Ukraynaya qarşı apardığı müharibəni "xüsusi hərbi əməliyyat" adlandırır. Rusiyada "Müharibə" sözündən istifadə edənlər, "müharibəyə yox" deyənlər, o cümlədən Rusiya müdafiə nazirliyinin rəsmi məlumatlarından fərqli xəbərlər verən fərdlər və KİV-lər cəzalandırılır.\nİyun 18, 2022\nQazaxıstan prezidenti Rusiyanın 'Aleksandr Nevski' ordenindən imtina edib\nKasım-Jomart Tokayev , 7 yanvar 2022, Qazaxıstan\nMətbuat xidmətindən Tokayevin hələ Rusiyaya səfərindən əvvəl sözügedən mükafatdan imtina ediyini deyiblər\nQazaxıstan prezidenti Kasım-Jomart Tokayev Moskvanın ona vermək istədiyi "Aleksandr Nevski" ordenini qəbul etməkdən imtina edib.\nPrezidentin mətbuat xidmətindən verilən məlumata görə, Kasım-Jomart Tokayev vəzifədə olduğu müddətdə heç bir mükafat almamaq qərarına gəlib. Bu barədə "Tengrinews" məlumat yayıb. Ehtimal olunur ki, Tokayevə orden verilməsi səfər etdiyi Sankt-Peterburqda iqtisadi forumda baş tuta bilərdi.\nSözügedən forumda çıxış edən Qazaxıstan prezidenti Moskvanın Ukrayna torpaqlarındakı separatçı respublikalarla bağlı mövqeyinin əleyhinə çıxış edərək, onları tanımaq fikrində olmadığını bildirib.\nTokayev: Qazaxıstan Ukraynadakı separatçıları tanımır\n“Aleksandr Nevski” ordeni ilə xarici siyasətçilər Rusiya Federasiyası ilə çoxtərəfli əməkdaşlığın inkişafındakı xidmətlərinə və onun sosial-iqtisadi inkişafına köməkliklərinə görə təltif oluna bilərlər.\nTokayevin mətbuat xidmətinin məlumatına görə, Qazaxıstan prezidenti hələ Rusiyaya səfərindən əvvəl sözügedən mükafatdan imtina edib. Kremlin sözçüsü Dmitri Peskov iyunun 18-də mətbuata açıqlamasında Tokayevin Rusiyada mükafatlandırılmasının planlaşdırılmadığını deyib.\nPutinin hakimiyyətində çəkişmə başlanıb - Qərb mediası\nUkrayna, Lvov, Uşaqların Beynəlxalq Müdafiəsi Günü ilə əlaqədar keçirilən aksiyadan\nRusiyanın hərbi təcavüzünün başlamasından bəri Ukraynada həlak olan uşaqların sayı 323-ə yüksəlib, yaralanan uşaqların sayı isə 580-ni keçib.\nMəlumatda son günlər uşaqların həlak olması ilə bağlı məlumatların artdığı qeyd edilir. Bildirilir ki, iyunun 13-dək həlak olan uşaqların sayı 288 nəfər olub.\nİyunun 17-də isə BMT Ukraynada həlak olan mülki şəxslərlə bağlı məlumatlarını açıqlayıb. Fevralın 24-dən iyunun 16-dək BMT-nin İnsan Hüquqları üzrə Ali Komissarlığının saytında verilən məlumata görə, hərbi əməliyyatlar nəticəsində 294-ü uşaq olmaqla 4509 mülki şəxs həlak olub.\nRusiya Lusuçansk şəhərini bombayayır\nCəbhədən gələn son məlumatlara görə, Rusiya hərbi qüvvələri Ukraynanın Lusuçansk şəhərini bombardman etməkdədilər. Döyüş bölgəsindəki Ukrayna hərbçilərinə istinadən iyunun 18-də verilən məlumatlara görə, Rusiya Ukrayna ordusunun mövqelərini və şəhər infrastrukturunu artilleriya və reaktiv yayılım atəşinə tutub. Luqanskın hərbi qubernatoru Sergiy Qayday bir gün əvvəl, iyunun 17-də Ukraynanın ictimai televiziyasına güclü partlayışlar nəticəsində çoxsaylı insan təlafatının olduğunu deyib. Daha sonra onlayn paylaşmasında o, şəhərdən çıxan əsas magistral yolun artıq keçilməz olduğunu yazıb.\nBöyük Britaniyanın Müdafiə Nazirliyi iyunun 18-də gündəlik kəşfiyyat bülletenində bildirib ki, Rusiya qüvvələri son 48 saat ərzində Syevyerodonetskdən təxminən 115 kilometr şimal-qərbdə yerləşən İzyum şəhərinin cənubuna doğru irəliləyişlərini bərpa edib və şəhəri şimaldan əhatə etməyi hədəfləyiblər.\nRusiya ordusu fevralın 24-də Ukraynaya hücum edib.\nNATO Rusiyanı ‘böyük və birbaşa təhlükə’ elan etdi\nOrduya dəstək yürüşünə qatılanların sualları qalır\n'Elə regionlar var, uşaqların 2 faizi belə bağçalara getmir'\nBakının cəmi 5 faizi yaşıllıqdır\nABŞ Minsk qrupuna yeni həmsədr təyin edib?\nYarıboş Nabran: 'Mövsüm başlasa da, gələn azdır'\nBu kəndlərin avtobusu çayın içindən keçir\nƏn çox yod çatışmazlığı bu bölgədədir: 'Yata bilmirəm, əllərim əsir'\nGeneralın əmisi oğlu onun adıyla adamlardan pul toplayıb\nAzərbaycanın 'Avropa dəftəri' bağlanıbmı?\nMoksva müharibəyə milli azlıqları göndərir


Bilik və vərdişlərə yiyələnmək üçün\nAlmaniya Beynəlxalq Əməkdaşlıq Cəmiyyətinin (GİZ) “Azərbaycanda məhkəmə və hüquq islahatlarının dəstəklənməsi” layihəsi çərçivəsində fevral ayının 16-da rayonun Heydər Əliyev Mərkəzində seminar keçirilmişdir.\nSeminarın işində RİH-in, hüquq-mühafizə orqanlarının əməkdaşları, idarə, müəssisə və təşkilatların hüquqşünasları, kargüzarları, eləcə də bələdiyyə sədrləri iştirak etmişlər.\nİsmayıllıda bu məzmunda seminar sonuncu dəfə 2009-cu ildə keçirilmişdir. Hazırda keçirilən seminarda əsas məqsəd dövlət orqanlarında iş təcrübəsinə malik olan hüquqşünas kadrların potensialından səmərəli istifadə etmək, həmin şəxslərin gələcəkdə bu qanunların tətbiqi, izahı ilə əlaqədar müəyyən biliklərə və vərdişlərə yiyələnməsini təmin etməkdən ibarətdir.\nSeminarın işində Azərbaycan Respublikası Milli Məclis Aparatının İnzibati və hərbi qanunvericilik şöbəsinin müdir müavini Səyyad Kərimov, Ədliyyə Nazirliyinin Ədliyyə Akademiyasının Tədris və Metodiki Şöbəsinin rəisi Yəhya Məmmədov, GİZ-in “Azərbaycanda məhkəmə və hüquq islahatlarının dəstəklənməsi” layihəsinin rəhbəri Şakir Səfərbəyov iştirak etmişlər.\nİşgüzar şəraitdə keçən seminarda təşkilatşı tərəf dinləyicilərin bir sıra suallarını cavablandırmışdır.\nİsmayıllı rayon İcra Hakimiyyətinin hüquq şöbəsinin müdiri Valeh Hüseynov seminarın işindən razı qaldığını, əldə olunan yeni biliklərin həyata keçirilən işlərə tətbiq olunacağına ümidvarlığını bildirmişdir.\nPrevious Günahsız qurbanların xatirəsi anıldı\nNext Yeni üzv təyin olundu


Türkiyə XİN: “Jurnalistləri yaralayan fransız polislərə...”\n7 Dekabr 2019 00:00\nMustafa Yalçın 6 saatlıq cərrahi əməliyyat keçirib\nFransada baş verən etiraz aksiyaları ilə əlaqədar dünən aralarında Türkiyənin “Anadolu” (AA) xəbər agentliyinin müxbirinin də olduğu mətbuat nümayəndələri polis müdaxiləsi nəticəsində təzyiqlərə məruz qalıblar. Parisdə təqaüd islahatları ilə bağlı etiraz aksiyalarını müşahidə edən AA müxbiri Mustafa Yalçın sol gözündən zədə alıb. Mustafa Yalçın 6 saatlıq cərrahi əməliyyat keçirib.\nDigər tərəfdən, dünənki nümayişləri yaymağa çalışan AA müxbiri də daxil olmaqla mətbuat nümayəndələrinin yaralanmasını mətbuat azadlığına qarşı yolverilməz fiziki müdaxilə kimi görürük. Fransa hakimiyyət orqanlarının bu mövzuda hər hansı bir üzr istəməməsi isə vəziyyətin ağırlığını artırır”.(apa.az)


Kirayə mənzil bazarında durğunluq: səbəb nədir? - VİDEO\nKirayə mənzil bazarında durğunluq: səbəb nədir? - VİDEO\nİki həftəyə yaxındır, kirayə mənzil bazarında stabillik müşahidə edilir.\nBAKU.WS xezerxeber.az-a istinadən bildirir ki, yayın sonlarında yaşanan canlanma durğunluqla əvəzlənib. Rieltorlar deyirlər ki, mənzillərə tələbat qışa doğru azalır. Ona görə də ötən ayla müqayisədə indi ev tapmaq daha asandır.\nAncaq mənzil kirayəsi bazarındakı durğunluq qiymətlərə təsir etməyib. Mənzillər elə yaydakı qiymətə təklif edilir.\nEkspertlər hesab edirlər ki, əgər mənzillərə tələbat azalmaqda davam etsə, qiymətin bir müddətdən sonra enməsi gözlənilir.\nEkspertlərin sözlərinə görə, hazırda bazarda istənilən qiymətə mənzil kirayələmək olar. Qiymətlər mənzillərin təmirindən və yerləşdiyi ərazidən asılı olaraq dəyişir. Statistikaya əsasən, ən çox tələbat ikiotaqlı mənzillərədir.\nRieltorlar deyirlər ki, əşyası ilə birlikdə təklif edilən mənzillər 50-70 manata qədər daha baha olur.\nBakıda kirayə mənzillər iki dəfə bahalaşdı Yeni Yasamalda sakinlər evlərini kütləvi şəkildə satışa çıxardılar Bakıda şok qiymətə mənzil satılır - 2 milyon 200 min manat Bakıda 10 minə kirayə ev verilir Evlərin qiyməti ucuzlaşacaq - Proqnoz Bakıda kirayə evlər bahalaşdı (QİYMƏTLƏR) Bakıda evlərin qiyməti artıb Ərəblər Bakıda çox sayda mənzil almaq istəyirlər (VİDEO)


Bezos, Ay üçün olan Blue Moon adlı kosmik aparatın prototipini təqdim edib - İKT - Fins.az\nBezos, Ay üçün olan Blue Moon adlı kosmik aparatın prototipini təqdim edib\nAmazon şirkətinin təsisçisi Jeff Bezos özünün Blue Origin adlı aerokosmik şirkəti tərəfindən hazırlanmış və Ay səthinə eniş üçün nəzərdə tutulmuş kosmik aparatın maketini təqdim edib. Şirkət tərəfindən hazırlanmış bu kosmik aparat Blue Moon adlanır. Bu barədə Bloomberg və CNBC saytlarına istinadən Vc.ru saytı xəbər verib. “Aya qayıtmağın vaxtı gəlib çatıb. Lakin bu dəfə orda qalmaq üçün qayıtmaq lazımdır” – deyə Jeff Bezos, Blue Moon kosmik aparatının təqdimatı zamanı bildirib\nBununla yanaşı o qeyd edib ki, Aydakı qravitasiya gücü Yer kürəsindəkindən daha zəifdir. Buna görə də Ay səthindən olacaq uçuşlar daha az enerji sərf edəcəklər. Yanacaq qismində Blue Moon kosmik aparatı maye hidrogendən istifadə edəcək. Beləliklə həmin kosmik aparatı Ay səthində olan buzlaqlardakı su vasitəsilə yanacaqla təmin etmək mümkün olacaq. Bezos-un sözlərinə əsasən Blue Moon Aya 3.6 ton ağırlığında faydalı yük daşımağa və Ay səthindən orbitə süni peykləri buraxmağa qadirdir.\nBununla yanaşı Bezos eniş modulu üçün nəzərdə tutulmuş BE-7 adlı yeni mühərrik modelini də təqdim edib. Həmin mühərrikin testləri bu ilin yay fəslində reallaşdırılacaq. Şirkət Blue Moon kosmik aparatı üzərində 3 il ərzində çalışıb. Növbəti mərhələdə şirkət sözügedən kosmik aparatın Ayın səthinə eniş üçün nəzərdə tutulmuş versiyasını hazırlamalıdır. Bezos ümid edir ki, bu cür missiyalar artıq 2024-cü ildə mümkün olacaq. Blue Moon-un ilk uçuş tarixi barəsində Bezos heç bir məlumat verməyib.\nTəqdimat zamanı o daha çox orbital stansiyalarda insan koloniyalarının yaradılmasından danışıb. Ay səthinə eniş planı haqqında Blue Origin şirkəti ilk dəfə 2017-ci ildə xəbər vermişdi. Bezos hər il Blue Origin şirkətinə 1 milyard dollar investisiya yatırır. Blue Origin şirkətinin digər layihələri sırasında New Glenn adlı raketin və kosmosa turistik uçuşlar üçün nəzərdə tutulmuş New Shepard adlı kosmik gəminin yaradılması var. Şirkət ilk kosmik turistləri 2020-ci ildə kosmosa göndərməyi planlaşdırır.


8 iyun – Dünya Okeanlar Günüdür.\nBu təqvimin qeyd edilmə tarixi 1992-ci ildə Braziliyanın Rio-de-Janeyro şəhərində keçirilən BMT-nin “Ətraf mühit və inkişaf” konfransında elan olunub. Günün qeyd edilməsində əsas məqsəd bütün diqqətləri bəşəriyyətin həyatında vacib rol oynayan nəhəng su hövzələrinin mühafizəsinə yönəltməkdir. Dünya Okeanlar Günü bir çox Avropa, Cənub-Şərqi Asiya, Latın Amerikası, Avstraliya, Afrika ölkələrində, eləcə də Cənubi Asiya və Uzaq Şərqdə bayram kimi qeyd olunur.\nPrevious articleEnergetika naziri : “İGB-nin inşaat işləri ilin sonuna qədər yekunlaşacaq”\nNext article“Azeri Light” neftinin bir bareli 72,24 dollara satılır


“Ad olaraq hücumçumuz olmasa belə...” – Samir Abasov\n“Oyuna aqressiv başladıq, çoxlu qol vəziyyətləri yaratdıq”.\nApasport.az saytının məlumatına görə, bunu “Neftçi”nin baş məşqçisi Samir Abasov Azərbaycan Premyer Liqasının XIX turunda “Keşlə” üzərində qazanılan 3:1 hesablı qələbə barədə danışarkən deyib.\n43 yaşlı mütəxəssis qarşılaşmadan sonra təşkil edilən mətbuat konfransında qələbəni şərh edib: “İndiyə qədər rəqibə ən çox qol imkanı verdiyimiz oyun oldu. Sual yaranır ki, niyə bu qədər şans yaradırıq. Yolumuza davam edirik. 20 günlük fasiləyə qədər bir ev oyunumuz qalıb. Ondan sonra rahatlaşarıq”.\n- İlk dəfə nominal hücumçusuz oynadınız. Sağ cinahınız da boş görünürdü. Bu, sırf tapşırıq idi?\n- Bəzi məqamlar sırf bu görüşə görə tapşırıq idi. Oyunun açarı bu idi. Sırf hücumda kimin dayanmağı o qədər də önəmli deyil. Ad olaraq hücumçumuz olmasa belə, həmin mövqedə oynayanlardan bunu tələb edirik.\n- Honda gəldikdən sonra onu hansı mövqedə oynatmağı düşünürsünüz?\n- Baş məşqçiyə və kluba yaxşıların içinə daha yaxşısının gəlməsi xeyirli olar. Bundan əvvəl “Qəbələ”, “Sabah”la görüşlərdə təşviş yaranmışdı. Honda bu baxımdan əlverişli olar. Onun təcrübəsi sayəsində oyunu sakitləşdirmək olar. Bir neçə klubda fərqli mövqelərdə çıxış edib. Hondanın keyfiyyəti bizə problem yaratmalı deyil. Təcrübəsi hansı mövqedə olmasından asılı olmayaraq, xeyir verər. Danışıq olub, razılığa da gəlib. 90 faiz razılıq əldə olunub.\n- Honda cari mövsüm üçün nəzərdə tutulub?\n- Özünün istəyi də bu idi. Amma mövsümün sonunda o bizi razı salarmı, biz onun tələblərinə cavab verəcəyikmi, bunu yayda danışmaq olar.


Bayden Putinlə səmimi bir söhbətə hazıram deyir » "Dünya" informasiya agentliyi\nTarix: 14-06-2021, 02:47 | Çap et\nABŞ Prezidenti Co Bayden Rusiya prezidenti Valdimir Putinlə açıq danışığa hazır olduğunu bildirib. O, bunu iyunun 13-də G7 zirvə toplantısından sonra keçirilən mətbuat konfransında deyib.\nPutinlə iyunun 16-ı Cenevrədə keçiriləcəyi planlaşdırılan görüşlə bağlı jurnalistlərin suallarına cavab verən Bayden deyib ki, o, prezident seçilməzdən əvvəl də Putinə, Rusiya liderinin Amerika seçkilərinə müdaxilə cəhdlərinə qarışması məsələsini araşdırmaq istədiyini bildirib.\nBütün kəşfiyyat məlumatlarına istinad edən Bayden hesab edir ki, Putinin iştirakı ilə Rusiyanın ABŞ-da keçirilən seçkilərə müdaxilə etdiyi qənaətinə gəldiyini təsdiqləyib.\nCo Bayden ABŞ-ın hər hansı bir münaqişə axtarmadığını , ancaq Rusiyanın Vaşinqtona görə "beynəlxalq standartlara cavab verməyən" hərəkətləri ilə əlaqədar bir həll tapmağa çalışdığını söyləyib.\nOnun sözlərinə görə, baş verənlərin başa düşülməsinin ən yaxşı yolu onunla görüşməyimiz, qarşılıqlı müzakirəmizdir.\n"Bilirəm ki, onunla bizim problemləri çox açıq müzakirə edəcəyimə siz şübhə etməyəcəksiniz" deyə Bayden bildirib.\nRusiya ilə kiber cinayətkarların mübadiləsi ehtimalını şərh edən Bayden buna açıq olduğunu söyləyib. O, Liviya ilə bağlı Rusiya ilə ortaq iş aparmağın lazım olduğunu da vurğulayıb.\nBirgə mətbuat konfransı olmayacaq\nABŞ prezidenti jurnalistlərə 16 iyun Cenevrədə keçiriləcək ikitərəfli görüşdən sonra Putinlə birgə mətbuat konfransı keçirməkdən imtina etməsinin səbəbini də izah edib.\n"Bu, bir mətbuat konfransında özünü yaxşı göstərdi, kim kimi narahat vəziyyətə saldı yarışması deyil .. Söhbət ondan gedir ki, mən aşıq şəkildə münasibətlərin necə yaxşılaşmasının şərtlərini deyəcəm. Görüşün necə keçirildiyi ilə bağlı mən öz baxışlarımı danışacam, o da öz mövqeyini. Ancaq mən diqqətin bizim bir-birimizin əlini sıxmağımıza , necə durduğumuza yetirilməsini istəmirəm "deyə Bayden bildirib.


Qulamhüseyn Əlibəyli: “Türkiyə həmişə Azərbaycanın yanında olub” – ILK XƏBƏR\nQulamhüseyn Əlibəyli: “Türkiyə həmişə Azərbaycanın yanında olub”\n“Türkiyə qal!” şüarı ilə keçirilən aksiyanın iştirakçılarının istəyi bütövlükdə xalqımızın istəyidir”. Bunu Aydınlar Partiyasının sədri Qulamhüseyn Əlibəyli Türkiyənin Azərbaycandakı səfirliyinin qarşısında yüzlərlə insanın iştirakı ilə keçirilən aksiyaya münasibətini bildirərkən qeyd edib.\nQ.Əlibəyli bildirib ki, Türkiyə həmişə Azərbaycanın yanında olub. Siyasi, iqtisadi, hərbi və digər sahələrdə Azərbaycanın ən yaxın müttəfiqi qardaş Türkiyədir və bu müttəfiqliyin daha da genişləndirilməsi günün tələbidir. Azərbaycanla Türkiyə arasında strateji hərbi əməkdaşlıq daha da inkişaf etdirilməli və genişləndirilməli, əməkdaşlığın yeni, daha optimal forma və variantları tapılmalıdır. Aksiya iştirakçıları da məhz bunu tələb edir.\nPartiya sədri ümid etdiyini bildirib ki, hər iki qardaş ölkənin səlahiyyətli strukturları bunu nəzərə alaraq ölkələrimizin arasında hərbi müttəfiqliyin tam şəkildə formalaşıb başa çatdırılması üçün fəaliyyətlərini daha da sürətləndirəcək.\nNyutonun almasını Eynşteynin başına salanlar…\nNobel mükafatı almış ilk müsəlman yazıçının hekayəsi - “Güllələnən xəyallar”


Samir Şərifova qarşı 5 milyon dollarlıq ağır ittiham – Yenicag.Az\nAna Səhifə Araşdırma Samir Şərifova qarşı 5 milyon dollarlıq ağır ittiham\nYeni Çağ Media Qrupu – Fevral 16, 2017 - 17:00\nBu gün Beynəlxalq Mətbuat Mərkəzində sahibkar Nisbət Fərhadova Maliyyə Nazirliyi tərəfindən hüquqlarının pozulması ilə bağlı mətbuat konfransı keçirib.\nYeniçağ.az xəbər verir ki, şikayətçi N. Fərhadovanın sözlərinə görə, 2015-ci ildə tütün məmulatlarının və alkoqollu içkilərin idxalına və istehsalına icazə verən xüsusi razılıqlar (lisenziyalar) Prezident İlham Əliyevin fərmanı ilə ləğv edilib:\n“Bundan sonra təsisçisi və direktoru olduğum “Akşin-N Məhdud Məsuliyyətli Cəmiyyətin adından tütün məhsullarının idxalı üçün Maliyyə Nazirliyinə müraciət etdim. Çünki inanırdım ki, dövlət başçısının fərmanından sonra monopoliya aradan qalxacaq. Ötən ilin martın 28-də maliyyə nazirinin köməkçisi Azər Bayramov məni qəbul etdi və bildirdi ki, ölkədə inhisarçlıq yoxdur, Prezidentin son göstərişinə əsasən, bütün neqativ hallar aradan qaldırılaraq, azad bazar iqtisadiyyatı formalaşdırılır. Buna görə də tütün məhsulunu aldığım şirkətlə müqavilə bağlayıb, Maliyyə Nazirliyinə təqdim etməyimi bildirdi və əlavə etdi ki, sənədləri bizə təqdim edəndən 5 gün sonra aksiz markalar veriləcək. Bundan sonra Belarusdakı “Qrodnı tütün fabriki Neman” ASC ilə bizim şirkət arasında 2016-cı ilin aprelində 1065 saylı müqavilə bağlandı. Həmin müqaviləni və digər bütün sənədləri toplayıb, Maliyyə Nazirliyinə təqdim etdim. Amma bu günə kimi mənə aksiz markalar verilmədi, əvəzində hədə-qorxular gəlməyə başladı. Bundan sonra dövlət başçısı İlham Əliyevə və Prezident yanında Apelyasiya Şurasına şikayət etdim. Həmin ilin oktyabr ayında bu qurumun qərarı ilə Maliyyə Nazirliyinin Apelyasiya Şurasının şikayətə baxmaması hərəkətsizlik kimi qəbul edilib və mənim şikayətim üzrə konkret münasibət bildirməsi vəzifə kimi qoyulub. Bundan sonra Maliyyə Nazirliyinin Vergilər departamentinin rəhbəri Fikrət Şirinov mənimlə telefon danışığında dedi ki, bu sahədə monopoliya var və həmin işlə məşğul olanların icazəsi olmadan aksiz markasının verilməsi mümkün deyil. Həmçinin Fikrət Şirinov mənə dedi ki, bu sahədəki inhisarçılar Belarusdakı şirkətlə bağladığım müqaviləni ləğv etdirməyə çalışır. Təəssüflər olsun ki, artıq buna nail olublar”.\nSahibkar qadın bildirib ki, qarşılaşdığı bu problem nəticəsində 5 milyon ABŞ dollarlı ziyana düşüb:\n“Əvvəlcədən mənə belə olacağını desəydilər, heç bu qədər ziyana düşməzdim. O cümlədən şirkətimin fəaliyyətini dayandırmışam, çünki artıq müflis olmuşam. Yaranmış məsələ ilə bağlı Prezident Administrasiyasında Fuad Ələsgərovdan tutmuş digər səlahiyyətli şəxslərin qəbulunda olmuşam. Hər biri bu məsələnin həll olunması üçün göstərişlər verib, lakin Maliyyə Nazirliyi və bunu çəkinmədən deyirəm, şəxsən nazir Samir Şərifov inhisarçıları müdafiə edir. Bu günlərdə Maliyyə Nazirliyinə gedəndə orada olan polislər bildirdilər ki, bir daha bura gəlməyin, yoxsa “qara maskalılar” gəlib sizi aparacaq. Səbəbini soruşduqda, nazirliyin rəhbər heyətinin şəxsən göstəriş verdiklərini dedilər. Onu da qeyd edim ki, nazirlikdə bir nəfər bu sahəyə Fövqəladə Hallar Naziri Kəmaləddin Heydərovun nəzarət etdiyini dedi. Nazir Kəmaləddin Heydərova müraciət etdim və məni qəbul edən nazirin I müavini dedi ki, deyilənlər yalandır, sizi aldadıblar.\nMedia vasitəsilə Prezident İlham Əliyevə müraciət edirəm ki, mənim tapdalanan hüquqlarımın bərpası üçün köməklik göstərsin. Dövlət başçısı məni qəbul eləsin, Samir Şərifov və digər onun kimi inhisarçıların və onları himayə edənlərin iç üzünü açım göstərim. Bir addım olsun belə geri çəkilməyəcəm, baxmayaraq ki, hədə-qorxu gəlirlər, məni maşınla izləyirlər. Artıq məhkəməyə də müraciət etmişəm və lazım gələrsə, Avropa Məhkəməsinə qədər gedib çıxacam. Lakin son ümid yerim Prezident İlham Əliyevdir və dövlət başçısının mənə kömək edəcəyinə heç bir şübhəm yoxdur”.


2021, 18 Aprel, bazar, Bakı vaxtı 00:26\nAlmaniyada islamlaşma əleyhinə mitinqə rekord sayda adam gəlib.\nİraqda və Suriyada İslam dövləti təşkilatının yaratdığı seksual köləlik.\nPutinin “parallel dünyası”.\nRublun düşməyi Rusiyanın qonşularına böyük problemdir.\nDrezdendə Almaniyanın islamalşması əleyhinə hər həftə keçirilən mitinqə bu dəfə rekord sayda adam gəlib – 17 min 500.\nBBC xəbər verir ki, mitinqə toplaşanlar mühacirlərin ölkəyə axını əleyhinə çıxışları dinləyir,milad mahnıları oxuyurdular.“Vətənpərvər avropalılar Qərbin islmalaşdırılması əleyhinə” və ya Pegidaadlı təşkilat bu mitinqləri oktyabrdan təşkil edir.\nAlmaniya kansleri Merkel ölkə vətəndaşlarını bu mitinqlərə getməməyə çağırır.\nMitinqə gələnlər isə özlərini radikal və ya millətçi saymırlar. Onlar deyirlər ki, Avropanın xristian dəyərlərini qoruyurlar.\nBBC-nin müxbiri xəbər verir ki, Drezdendə parallel aksiya da keçirilib: “Drezden nasistlərsiz!”. Ancaq bu mitinqə gələn az olub.\nTimes qəzeti yazır ki, Amnesty İnternational Suriya və İraqda İslam Dövləti yaraqlılarının yaratdığı seksual köləlik haqda hesabat yayaıb.\nHesabat əsirlikdən qaçan 42 yezidi qadınla ətraflı söhbətləri əks etdirir. Onlar bildirirlər ki, qadınlar və qızlar köləliyə satılır və ya zorla İslam Dövləti yaraqlılarına ərə verilir. Əsirlikdən qaçan bir gənc deyib ki,onun 3 bacısını zorla aparıblar. Onların 13, 15 və 18 yaşları var idi. Chikaqo universitetində Yezidi məsələlərini öyrənən ekspert Matthew Barberdeyir ki,İslam Dövləti təşkilatı köləliyi dirçəltməklə böyük mənəvi iş gördüyünü düşünür.\nQəzet yazır ki, Sinjar şəhərini tutandan sonra İD qadınları yük maşınlarına yığıb, aparıb. Onları yaşına, təhsilinə və ailə vəziyyyətinə görə qruplara ayırıblar, sonra isə onları İD yaraqlıları arasında bölüşdürüblər. İD yaraqlıarı qadınları bir-birinə 20 dollara satır.\nYezidi kürdlərinin mənəvi lideri Baba Sheikh qadınlara dəyən mənəvi travmanı yüngülləşdirməyə çağırır. O bütün yezidi kürdlərə müraiət edir ki, zorakılığa məruz qalan qadınlar geri qayıdanda onlara mənəvi dəstək versinlər.\nPUTİNİN PARALEL DÜNYASI\nFinancial Times qəzeti yazır ki, Putinin paralel dünyasında hər şey yaxşıdır. Qəzet Merkelin məlum fikrinə işarə edir ki, “Putin sanki başqa dünyada yaşayır”.\nMəqalə müəllifi, Karnegi fondunun təhlilçisi Rumer hesab edir ki, Ukraynanı rahat buraxmaq və ya ölkənin daxilində liberal siyasət aparmaq kimi təkliflərə Putin, deyəsən, qulaq asmaycaq. Ən azı ona görə ki, bu, zəiflik kimi qəbul olunacaq.\nQıraqdan baxanlar düşünə bilər ki,G20 sammitində Putin tək-tənha qalmışdı. Ancaq Putin belə düşünmür. Onun fikrincə, son 15 ildə o, çox böyük işlər görüb.\nVaxtilə Putinlə eyni vaxtda öz ölkələrinin liderləri olanlar- George Bush prezidentlikdən iki bitməmiş müharibə və 1929-cu ildən bəri ən ağır iqtisadi böhranla getdi. Tony Bleir İraq müharibəsi ilə öz nüfuzuna xələl vurdu və indi diktatorların reytinqini artırmaq sahəsində onlara məsləhət verir. Schreder Qazproma işləyir. Berlusconi hər ay məhkəmələrdədir. Təkcə Putin hakimiyyətdədir və reytinqi 80 faizdir.\nMüəllif soruşur ki, Putin Qərbə baxanda nə görür? ABŞ 2008-ci ildə iqtisadi fəakətdən güclə qurtardı, iqtisadi möcüzə hesab olunan Yaponiyada son 10 illik itirilmiş onillikdir. Almaniya tənəzzülün kəndarındadır. Yalnız bir ölkə var ki, son 15 ildə inkişaf edib. O da Çindir.\nMüəllif hesab edir ki, Putin Çindən nəsə götürə bilər. Ancaq bunlar təbii ki, liberallaşma olmaycaq.\nRumer yazır ki, Putin Krımla və ya Ukraynanın şərqi ilə kifayətlənməyəcək. Ona bütün Ukrayna lazımdır.\nO fikirləşir ki, Ukraynaya siyasi və iqtisadi təzyiq onun əvəzinə bu işi görəcək.\nGERİ QAYITMAĞA ÜMİD YOXDUR\nGuardian qəzetinin müxbiri Ukrayna daxilində -Donbasdan qaçan qaçqınlarla görüşüb. Onlarla söhbət əsasında hazırlanana məqalənin başlığı belədir: “ukraynalı qaçqınlar geri qayıtmağa ümidlərini itiriblər”.\nBMT-nin hesabatına görə Krımdan 20 min adam qaçıb. Rusiyada 233 min qaçqın ukraynalı var.Ukraynalıların bir qismi də Belarusa və Polşaya qaçıb.\nQaçqın düşənlərdən biri Donetsk universitetinin rektoru Todorovdur. O, məzuniyyətdə olanda Donetsk rəhbərliyi onun yerinə rusiyapərəst müəllim Barışnikovu qoydu. Barışnikov vəzifəyə gələn kimi köhnə rektoru və 200 müəllimi “ideoloji düşmən elan” etdi. İndi Todorov Ujqorod universitetində müəlim işləyir.\nRUBLUN DÜŞMƏYİ REGİONU SİLKƏLƏYİR\nRusiya rublunun düşməyindən qonşu ölkələr silkələnir. Financial Times qəzetindəki məqalə belə adlanır.\nRenessans Capital şirkətinin təhlilçisi Kuzmin deyir ki, rublun zəifləməyi regionun bütün ölkələrinin valyutalarına təzyiqdir. Avropa Yenidənqurma və inkişaf Bankının təhlilçisi Preimanis isə hesab edir ki, Rusiyanın iqtisadi problemləri regionun iqtisadi artımını 1-3 faiz azaldacaq.\nRusiyanın qonşuları Rusiyada çalışan miqrantların evə göndərdiyi puldan da asılıdır. Tacikistanda miqrantların göndərdiyi pul Ümumi Milli Məhsulun 39, Qırğızstanda 31, Ermənistanda 24 faizidir.\nRusiyanın qonşularının daxili bazarında Rusiya şirkətləri və bankları əsas oyunçulardandır. Rusiya şirkətlərinin və banklarınınvəziyyətinin pisləşməsi bu ölkələrdə iqtisadi fəallığı kəskin azaldacaq.\nObama deyir ki, Putin oyunu udana oxşamır\nPutin:"kapital axını bu il 120-130 milyard dollardır"


MSK sabah gün ərzində beş dəfə məlumat açıqlayacaq - GEMI - Gəncliyin Elmi Mədəni İnkişaf Təşkilatı\nGemi.azYeniliklərXəbərlərMSK sabah gün ərzində beş dəfə məlumat açıqlayacaq\nTarix 10 423 2018 . Kateqoriya Xəbərlər\nGemi.az-ın Oxu.az-a istinadən xəbərinə görə, Azərbaycan Respublikası Prezidenti seçkilərinin hazırlanıb keçirilməsi üzrə əsas hərəkət və tədbirlərin Təqvim Planına uyğun olaraq, Mərkəzi Seçki Komissiyası (MSK) səsvermənin gedişi, seçicilərin səsvermədə iştirakı barədə gün ərzində beş dəfə (saat 10:00, 12:00, 15:00, 17:00 və 19.00) ilkin məlumatları açıqlayacaq.\nMSK səkkiz nəfərin prezidentliyə namizədliyini qeydə alıb.\nSabah prezident seçilən şəxsin səlahiyyət müddəti yeddi il olacaq.\nSeçkiləri 1000-ə yaxın beynəlxalq, 60 minə yaxın isə yerli müşahidəçi izləyəcək.\nSəsvermə prosesini gün ərzində MSK-nın saytından izləmək mümkündür.\nBelə ki, 119 seçki dairəsi üzrə 1000 seçki məntəqəsində veb-kameralar quraşdırılıb.


Teleaparıcılardan "açıq-saçıq" ittihamına cavab: "Gedib Ərəb Əmirliyində otursun" - FOTO » Qadınlar.Co - Qadınlara Özəl Paylaşımlar\nİclasda çıxış edən millət vəkili Sabir Rüstəmxanlı aparıcıların açıq-saçıq geyimlərindən və nitqindəki qüsurlardan danışıb və iradlarını bildirib.\n"Oyuncaq” verilişinin aparıcısı Şəhriyar Əbilov:\n"Teleaparıcı cəmiyyətə uyğun səhnəyə, efirə çıxmalıdır. Cəmiyyət teleaparıcıdan ibrət götürməlidir. Biz zövqümüz, nitqimiz, geyimimiz, əxlaqımızla nümunə olmalıyıq. Biz seçilərək tamaşaçılar qarşısına çıxmışıqsa, fərqlənməliyik. Fərqimizi faydalı şəkildə göstərməliyik. Sabir müəllim haqlıdır. O da həm rəhbər, həm də tamaşaçı kimi fikrini deyib. Fikrimcə, aparıcı geyiminə, hərəkətinə fikir verməlidir. Əxlaqsız və savadsız görünməməlidir”.\n"ATV maqazin” verilişinin aparıcısı Nərgiz Vahabqızı:\n"Sabir bəyin bu cür düşünməsi normaldır. Haradasa, razılaşıram. Dilində qüsur olan teleaparıcılar var. Millət vəkilinin fikirlərinə hörmətlə yanaşıram. Sağ olsun ki, fikrini bildirib. Teleaparıcıların geyimlərinə irad bildiribsə, deməli, elədir”.\n"Hər şey daxil” verilişinin aparıcıları Sevil-Sevinc bacıları:\n"Bizim təqdim etdiyimiz veriliş "Xəzər” televiziyasında yayımlanır. Telekanalımız "Ailəmizin Xəzəri” adlandırılır. Bunun üçün də kanalın rəhbərliyi hər bir kəsin geyiminə şəxsən özü nəzarət edir. Nəinki teleaparıcılara, qonaqlara da açıq-saçıq geyinməyə icazə verilmir”.\nTeleaparıcı Zemfira Adıgözəlova:\n"Hər kəsin fikrinə hörmətlə yanaşıram. Müəyyən fikirlərində haqlıdırlar. Teleaparıcıların əksəriyyətinin nitqlərində qüsurlar, danışıqlarında qeyri-etik kəlmələr, ləhcələr, fikrini düzgün ifadə etməmək var. Ədəbi dildə olmayan ifadələr işlədirlər.\nAçıq-saçıqlığa qalanda isə yenə də düşüncələrində haqlı tərəflər var. Çünki bu gün aidiyyatı olub-olmamasından asılı olmayaraq açıq-saçıq geyinirlər. Səhər və günorta proqramına gecə libasında, açıq-saçıq geyimdə gəlirlər ki, proqram baxımlı və reytinqli olsun. Lakin bu proqrama uyğun deyil. İnsanın bədən quruluşu imkan verirsə, verilişin mövzusuna uyğun olaraq açıq-saçıq geyinmək olar. Sabir müəllimin sözlərində haqlı tərəflər var. Lakin gecə verilişi üçün gecə libasları var. Əsas odur ki, geyim verilişin konsepsiyasına uyğun olsun”.\n"Bütün aparıcıların geyiminə və nitqinə irad tutmaq düzgün olmaz. Yəqin, hörmətli millət vəkilimiz bu sözləri bütün teleaparıcılara şamil etməyib. Həqiqətən, bəzi aparıcıların geyimlərində açıq-saçıqlıq və nitqlərində qüsurlar var. Bu həqiqətdir. Xüsusilə, həddindən artıq açıq-saçıq geyimlə, qısa ətəklə efirə çıxmasalar, daha gözəl olar. Təbii ki, hər kəsin öz baxışı, zövqü var. Ona görə kimisə təhqir etmək fikrində deyiləm. Bəzən həmkarlarımın verilişlərində nitqində qüsurlar olur. Müasir zamandır, təbii ki, efir gözəlliyi, dəbi sevir. Çox qısa ətək dəb deyil. Bu tənqidlərdən, yəqin, nəticə çıxaranlar olacaq”.\nTeleaparıcı və model Tunay Əliyeva:\n"Sabir Rüstəmxanlı başa düşməlidir ki, biz inkişafda olan ölkədə yaşayırıq. Azərbaycan inkişaf edir, müasirliyə doğru gedirik. Sırf müsəlman ölkəsində yaşamırıq ki, çadranı başımıza atıb efirə çıxaq. Bizim efirlər Sabir Rüstəmxanlını qane etmirsə, gedib Ərəb Əmirliyində otursun, oradakı telekanallara baxsın. Deyir ki, teleaparıcılar xarici seriallara baxır, özlərini onlara bənzədir.\nBizim xanımlarımız o qədər dəblidirlər ki, ən son modadan istifadə edirlər. Sabir bəyi bizim geyimlərimiz narahat edirsə, brend firmalara müraciət etsin və istədiyi geyimləri hazırladıb Azərbaycana gətirsin. Çünki biz brend butiklərindən alış-veriş edirik. Sabir Rüstəmxanlı hansı dəyərlərdən danışır? Biz 60-cı illərdə qalmalıyıq? Türk dilində danışmağımıza irad bildirib. Sabir Rüstəmxanlı türk deyil? Buna şübhəm yaranıb. Osmanlı türkləri bizim qardaşımızdır. Bizim doğmalaşmağımızda heç bir qüsur yoxdur”.\n"Adam içində" verilişinin aparıcısı Elgiz Əkbər isə bu haqda danışmaq istəmədiyini bildirdi. скачать dle 11.3\nAparıcı Nərgizdən sinə dekolteli - FOTOSESSİYA\nCazibədar aparıcıdan cəsarətli sinə dekoltəsi - FOTOLAR\n"ATV Maqazin" Nərgizdən cazibədar fotosessiya\n72 775 2


6 manatlıq “nehrə yağı”nın satışına rəsmi REAKSİYA – Foodinfo.az\n6 manatlıq “nehrə yağı”nın satışına rəsmi REAKSİYA\n“Fürsət bu fürsətdir” deyib işə qoşulan işbazlar quru süd, marqarin, palma yağından hazırlanmış “nehrə yağı”nı əhaliyə sırımaqda davam edir. Əlbəttə, 6-7 manata təklif edilən “nehrə yağı” 17-18 manatlıq kərə yağının yanında çox cəzbedici görünür. Onsuz da cibindəkilər keyfiyyətsiz məhsula çatan kasıb ya aldandığının fərqində deyil, ya da bunun fərqində olmaq ona sərfəli deyil…\nMəsələ ilə bağlı Azərbaycan Qida Təhlükəsizliyi Agentliyinin (AQTA) Aparat rəhbəri Rəşad Mafusov Modern.az-ın sorğusuna cavab olaraq bildirilib ki, qiymət baxımından tənzimləməni bazar həyata keçirir:\n“Hər bir fiziki və hüquqi şəxs sahib olduğu məhsulu istədiyi qiymətə sata bilər. Qiymətin aşağı olması həmin məhsulun insan sağlamlığı üçün təhlükəli olması anlamına gəlmir. Yalnız aparılmış laborator mayinələrin nəticələri əsasında hər hansı bir məhsulun insan qidası üçün yararlı olub-olmaması haqqında rəy vermək olar.\nR.Mafusovun sözlərinə görə, Agentlik fəaliyyətə başladıqdan sonra risk dərəcəsi əsasında bütün qrup qida məhsullarının təhlükəsizliyinə nəzarət edəcək:\n“İstehlakçıların hüquqlarını müdafiəsi sahəsində müvafiq qanunvercilikdə nəzərdə tutulmuş qaydada qarşısına qoyulmuş vəzifələrin icrasını həyata keçirəcək”.\nAparat rəhbəri sonda “Agentliyin ünvanına “nehrə yağı” ilə əlaqədar şikayət faktı daxil olmayıb”,deyə bildirib.\nBu qidalar hər mövsüm evinizdə olmalıdır\nBeyin funksiyalarına müsbət təsir edən amillər


Fayl və qovluqların yaradılması və yüklənməsi — videodərs\nAna səhifə / Virtual mühitdə iş bacarıqları / Fayl və qovluqların yaradılması və yüklənməsi\n23.03.2022\tVirtual mühitdə iş bacarıqları Комментарии к записи Fayl və qovluqların yaradılması və yüklənməsi отключены 0 Baxış\nFayl və qovluqların yaradılması və yüklənməsi elektron dərsimizin əsas mövzusu olacaq. Odur ki, əziz dostlar, dəyərli oxucularım və dinləyicilərim, həmçinin gadirov.com saytının daimi ziyarətçiləri, youtube abunəçilərim və sosial şəbəkə istifadəçilərim sizləri Virtual mühitdə iş bacarıqları moduluna həsr olunmuş elektron dərsliyində salamlayıram.\n1 Fayl və qovluqların yaradılması və yüklənməsi\n1.1 Onedrive-da fayl və qovluqdan nə zaman daxil olmaq olar?\n1.2 Onedrive-da faylı necə yaratmaq olar?\n1.3 Onedrive-da qovluğu necə yaratmaq olar?\n1.4 Onedrive-a qovluğu və faylı necə yükləmək olar?\nOnedrive-da fayl və qovluqdan nə zaman daxil olmaq olar?\nOnedrive-da fayl və qovluq yaratdığınız zaman harada olursunuzsa olun, onlara daxil ola bilərsiniz.\nOnedrive-da faylı necə yaratmaq olar?\nBir fayl yaratmaq üçün Yeni (New—Cоздать) seçin, və açılan menyudan istədiyiniz fayl növünü-Word faylını seçin. Beləliklə növbəti səhifədə Word proqramının online versiyası yüklənir.\nBurada faylın adını dəyişə, daxilində adi Word proqramında olduğu kimi mətn daxil və redaktə edə, formatlaya və sair digər əməliyyatları aparmaq olar. Nəzərinizə çatdırım ki, bütün əməliyyat online aparıldığı üçün şəbəkənizdə aktiv internetin olmasında əmin olun.\nWord proqramının online versiyası ilə işi tamamladıqdan sonra həmin səhifəni bağlayın. Beləliklə Onedrive proqramında artıq sizin yaradığınız fayl bir müddətdən sonra görsənəcək.\nOnedrive-da qovluğu necə yaratmaq olar?\nBir qovluq yaratmaq üçün Yeni (New—Cоздать) seçin və açılan menyudan Папку (Folder) sətrini seçin.\nAçılan növbəti pəncərədə qovluğa ad verin və yarat düyməsini sıxın. Beləliklə Onedrive-da yeni qovluq yarandı.\nYaranmış yeni qovluq\nOnedrive-a qovluğu və faylı necə yükləmək olar?\nBunun üçün Onedrive proqramında olan fayl və qovluğu yükləmək üçün Upload (Отправить) adlanan menyuya daxil oluruq.\nAçılmış menyudan göndərmək istəyimiz obyekti seçirik.\nOneDrive ilə işə başlamaq və hesab yaratmaq\nOnedrive niyə istifadə olunur?\nTeqlərAxtarış sistemləri və axtarış məsləhətləri Elektron məktubu oxu və cavablandır Elektron məktubu yaratmaq və göndərmək Fayl və qovluqların yaradılması və yüklənməsi OneDrive ilə işə başlamaq və hesab yaratmaq Onedrive niyə istifadə olunur? Onlayn çat haqqında məlumat Outlook elektron poçta giriş Outlook proqramının interfeysi ilə tanışlıq Skype proqramının yüklənməsi Skype-a giriş və çıxış Skype-a kontakların əlavə olunması Skype-da statusun dəyişdirilməsi outlook how to use outlook proqrami? outlook install\nƏvvəlki OneDrive ilə işə başlamaq və hesab yaratmaq\nNövbəti Silinmiş sənədlərin bərpa edilməsi


Azərbaycan neftinin qiyməti: 17-21 dekabr həftəsinin xülasəsi\nEnergetika 24 Dekabr 2007 19:16 (UTC+04:00)\nAzərbaycan,Bakı/ Trend , müxbir A. Bədəlova/17-21 dekabr həftəsində Azərbaycanın Gürcüstanın Supsa və Batumi limanlarından satdığı AZERI LT (CIF) neftinin otra qiyməti $92,01/barr təşkil edib, bu da ötən həftənin orta qiymətindən $0,35/barr çoxdur.\n17-21 dekabrda AZERI LT neftinin maksimal qiyməti $92,47/barr, minimal qiyməti isə $91,3/barr təşkil edib. Azeri Light neftinin APİ üzrə sıxlığı 34,8 dərəcə təşkil edir, tərkibindəki kükürdün miqdarı - 0,14%-dir.\nHəmin həftədə Azərbaycanın Novorossiyk limanından satdığı URAL (EX-NOVO) neftinin orta qiyməti $85,24/barr təşkil edib, bu da ötən həftənin orta qiymətindən $0,43/barr azdır.\nURALS neftinin maksimal qiyməti $85,78/barr, minimal qiymət isə $84,44/barr təşkil edib.\nURAL neftinin sıxlığı APİ üzrə 30,4-31,85 dərəcə təşkil edir, tərkibindəki kükürdün miqdarı - 1,8%-dir. Lakin satış zamanı bu neft növünün spesifikasiyası müxtəlif vaxtlarda tərkibində daha çox (daha az) dominantlıq edən keyfiyyətli neft növlərindən asılı olaraq dəyişir.\n17-21 dekabrda Brent Dated neftinin orta qiyməti $90,86/barr təşkil edib, ki, bu da ötən həftənin orta qiymətindən $0,47/barr çoxdur. Maksimal qiyməti $91,5/barr, minimal qiymət isə $90,14/barr təşkil edib.\nBrent Dated neftinin sıxlığı APİ üzrə 38,3 dərəcə təşkil edir, tərkibindəki kükürdün miqdarı - 0,36%-dir.


Ermənistanda qiyam görə 47 nəfər həbs olunub - AzEuroNews\nİnternet “Android”in müəllifi “Apple”ə rəqib yaradır Texnologiya “Google” nəhəng layihəsini dayandırdı Texnologiya “Apple erası bitdi” – “PayPal”ın yaradıcısı Kosmos Kainatdan möhtəşəm video: dünyada dan yerinin sökülməsi Ana Səhifə Dünya Asiya Ermənistanda qiyam görə 47 nəfər həbs olunub\nErmənistanda qiyam görə 47 nəfər həbs olunub\ntweet Ermənistan Milli Təhlükəsizik Xidməti İrəvanda polis binasının tutulması ilə bağlı açılan cinayət işi çərçivəsində aparılan araşdırmalar zamanı 47 nəfəri saxlayıb.\nBu barədə Ermənistan MTX-nın yaydığı məlumatda bildirilir.\nSaxlanılan şəxslərdən 24-nə “Girov götürmə”, “Binanın dağıdılması və ona zərər vurulması ilə bağlı həmin obyektin tutulması” və “Qeyri-qanuni silah alma, saxlama, daşınma və üzərində odlu silahın gəzdirilməsi maddələri üzrə ittiham irəli sürülüb.\nQeyd edək ki, ötən gün Ermənistan Polisinin Patrul-mühafizə alayının Erebuni rayonunda yerləşən binasını zəbt edən silahlı qrup hökumətə təslim olub.\n“Antiterror əməliyyatı başa çatıb. 20 terrorçu saxlanılıb. Patrul-mühafizə alayının binası tam təmizlənib”, Ermənistan Milli Təhlükəsizlik Xidməti açıqlamada bildirilir.\nXatırladaq ki, silahlı qrup Ermənistan Polisinin Patrul-mühafizə polkunun Erebuni rayonunda yerləşən binasını iyulun 17-dən zəbt edib.\ntweet Əvvəlki yazıSamsungun unikal Virus Doctor texnologiyalı kondisionerləri virus və bakteriyaları məhv edirNövbəti məqaləAlış-verişə bu geyimdə gəldi – fotolar AzEuronewshttp://AzEuronews.com\tƏlaqədar yazılarRedaktorun seçimi\nAsiya Çində 20-yə yaxın avtomobil toqquşub Asiya Sarkisyan müdafiə və baş naziri dəyişir Asiya Yaponiyada qar səbəbindən 40 aviareys təxirə salınıb Günün fotosu


Qrafiklər | ElitForex.az - Öyrən, sən də qazan!\nAna səhifə » Texniki analiz » Qrafiklər Qrafiklər\nQrafiklər, diaqramlar texnik analitikinin ən təməl köməkçisidir. Ən çox istifadə olunan 3 növ qrafik mövcuddur: 1. Xətti qrafik: Foreksdə ən sadə qrafik növlərindən biridir. Bu qrafik müəyyən bir kurs üçün keçmişdə olan qiymət hərəkətlərinin zaman periodunda dəyişilməni qrafik şəklində göstərir. Qrafik gündəlik bağlanış qiymətləri ilə yaranır.\n2. Parça qrafik, başqa sözlə Bar qrafik: istənilən zaman arasında (məsələn, hər 30 dəqiqə) müəyyən bir kurs performansının dik parçaların köməyi ilə göstərilməsinə kömək edir. Parça qrafikinə AMMB ( Açıq, Maksimum, Minimum, Bağlı) qrafiki də deyilir.\n3. Şam qrafiki : Şamın gövdə hissəsi qiymətlərin açılış və bağlanış qiymətləri arasında fərqi göstərir. Rəngi (bu vəziyyətdə qırımızı bazarın aşağı, göy isə yuxarı olmasını göstərir.) günün (ya həftə, ya ay) maksimum, ya da minimum ilə bağlanışını göstərir. Şamın fitilləri isə həmin gün(həftə, ay) üçün ifrat minimum və ya maksimum valyuta qiymətlərini göstərir